2005 йилнинг апрел-май ойларида жиноят ишлари бўйича Андижон вилояти судида “Акромийлар” оқимига аъзо деб топилган 23 нафар шахс устидан суд жараёни давом этаётган бир пайтда яқинларининг тақдиридан хавотирдаги юзлаб андижонликлар кунини суд биноси қаршисида ўтказар эди.\nЎзбекистон телевидениеси томонидан эълон қилинган махсус кўрсатувда воқеалар хронологияси қуйидагича келтирилади:\n“Террорчилар дастлаб 12 май соат 23:45 да Андижон шаҳридаги соқчи-патруль хизматига ҳужум қилишади. Соқчилик қилаётган 4 нафар милиция ходимини ўлдириб, қурол-яроғ омборини бузишади ва ўнлаб автоматлар, тўппонча, граната ва бошқа қуролларни қўлга киритишади. Орадан бир соат ўтгач, қуролларини кўпайтириб, сафларини кенгайтириб олган жиноятчилар тўдаси Республика Мудофаа вазирлигига қарашли 34-ҳарбий қисм ҳудудида пайдо бўлади. Бу ерда ҳам жиноятчилар томонидан 4-5 соқчи ўлдирилиб, кўплаб қурол-яроғлар ўғирланади.\nШундан сўнг жиноий тўда тезкорлик билан ЗИЛ-130 ва бир қатор енгил автомобилларда Андижон шаҳри яқинида жойлашган қамоқхона томон йўл оладилар. Қамоқхона эшигини ЗИЛ машинаси ёрдамида бузиб, ичкарига киришади. 600 га яқин маҳбусларни, шу жумладан, 23 нафар “Акромийлар” ҳамда шу турмада сақланаётган ўта хавфли рецидивистларни чиқариб юборишади”, дейилади кўрсатувда.\nМаълум қилинишича, ўша пайтда ички ишлар вазири ҳисобланган Зокиржон Алматов биринчи президент Ислом Каримовга телефон қилиб, рўй берган ҳодисалар ҳамда вазият ҳақида ахборот беради. Ислом Каримов ўтирган самолёт 13 май куни соат 7:30 да Андижонга келиб қўнади. Мамлакат раҳбари зудлик билан штаб ташкил этади.\nҲозирда ички ишлар вазири Пўлат Бобожоновга маслаҳатчилик қилаётган Зокиржон Алматов Kun.uz'га берган интервьюсида мустақил Ўзбекистон тарихидаги энг қонли фожиа бўлиб қолган Андижон воқеаларини шундай хотирлаганди.\n“Мени Андижон воқеаларида айбдор деб кўп гапиришади. Ҳа, мен ўшанда штаб бошлиғи бўлганман, қарорни мен қабул қилганман, аммо ким ўшанда Андижонга қурол кўтариб келди? Ким чегарадан қурол билан ўтди? Ким Ички ишлар вазирлигига қарашли ППСга қуролли ҳужум қилди, ким ҳарбий қисмга ҳужум қилиб, қурол-яроғ олди?\nКим тергов ҳибсхонасига ҳужум қилиб, 500 дан ортиқ ашаддий жиноятчиларни чиқариб юборди? Ким ҳокимият биносини эгаллаб, унга ўт қўйди? Ким юзга яқин суд-ҳуқуқ тизимидаги ходимларни тутқунда ушлаб, баъзиларини қатл этди? Ҳукумат нима, қараб туриши керакмиди?\nБиз уларга чиқиб кетинглар, дедик. Адашмасам, милиция ва прокуратура ходимларидан 34 нафари ҳалок бўлганди. Тез ёрдам ходимлари отиб ташланган”, деган собиқ вазир.\nИсёнчилар бирин-кетин маҳаллий маъмурий идоралар, хусусан, вилоят ички ишлар бошқармаси, Миллий хавфсизлик хизматининг вилоят бошқармаси ва вилоят ҳокимлиги биносига ҳужум қилишади. Бу уч объектдан фақатгина вилоят ҳокимлиги биноси ишғол қилинади.\nРасмийлар исёнчилар билан музокара олиб боришга ҳаракат қилингани, бироқ музокаралардан ҳеч қандай натижа бўлмаганини айтишади. Тушдан сўнг эса қуролланган исёнчилар ва ҳарбийлар ўртасида отишма юзага келади.\nРасмий ҳисоботларда ёзилишича, “террорчилик ҳаракати натижасида 187 киши ҳалок бўлган, шулардан 60 нафари тинч аҳоли вакиллари, уларнинг ичида икки нафар вояга етмаган бола ва бир аёл бор эди”.\nБироқ ҳодисага бевосита гувоҳ бўлган, фожиада яқинларини йўқотганлар қурбонлар ва жароҳатланганларнинг сони расмий маълумотлардагидан анча кўп бўлганини айтишади.\nЎзбекистоннинг ўша пайтдаги раҳбари Ислом Каримов тинч аҳолини ўққа тутиш ҳақида ҳеч қандай топшириқ берилмаганини айтган. Шунингдек, воқеалар марказида турган Зокиржон Алматов 13 май воқеаларида 1000 га яқин одам ҳалок бўлганини инкор этган.\n“Тинч аҳолига ўқ узилган дейишади, йўқ, 12 соат олдин уларнинг 600-700 нафар оила-аъзоларини Қирғизистонга чиқариб юборганмиз. Булар келаётганда ҳарбий қисмдаги капитанни отиб қўйишган. Кейин оддий аскарлар нима қилади?\nИкки томон ўртасидаги отишма сабаб битта жойда 100 киши ўлган. Уларнинг ичида бизнинг ходимлар ҳам, террорчилар ҳам бўлган. Жами 187 киши ўлган. Аллоҳнинг олдида рост гапни гапираман, бу аниқ рақамлар”, деган у Kun.uz'га берган интервьюсида.\nЎша вақтдаги мамлакат бош прокурори Рашиджон Қодиров ҳам Андижон воқеаларида беш юздан зиёд тинч аҳоли вакили қурбон бўлгани ҳақидаги иддаоларни уйдирма деб атаганди. Бироқ 2020 йилда Qalampir.uz нашрига интервью берган Ўзбекистон бош прокурори ўринбосари Светлана Ортиқова тинч аҳоли ўққа тутилганини тан олган ва буни содир этганлар жазога тортилганини таъкидлаган.\nРасмий маълумотларга кўра, ўша куни ҳуқуқни муҳофаза қилувчи органларнинг 31 нафар вакили ўлдирилган. Бундан ташқари, умумий ҳисобда 287 киши, жумладан, 91 нафар тинч аҳоли вакили, ҳуқуқни муҳофаза қилиш органларининг 49 нафар ходими ва 59 нафар ҳарбий турли даражадаги тан жароҳатлари олишган.\nИслом Каримов 14 май куни ташкил этилган матбуот анжумани чоғида журналистларга исёнчиларнинг талабларини нима учун рад этганини қуйидагича изоҳлаганди:\n“Албатта, биз бундай бемаъни талабларга рози бўлолмасдик. Бунинг сабабини тушунтирмоқчиман. Ҳар томонлама мулоҳаза юритиб, мазкур ҳодиса эртага бутун Ўзбекистон бўйлаб гаровга олиш, босқинчилик билан боғлиқ ўнлаб ҳолатларга олиб келиши мумкин, деган қарорга келдик. Эртага улар болалар боғчаси, мактаб, касалхонани эгаллашлари, худди Чеченистонда бўлгани каби яна бир қанча шартларни қўйиб, Ўзбекистонни ислом республикаси деб эълон қилишни талаб этишлари мумкин эди. Бу мутлақо эҳтимолдан узоқ эмасди. Тан олинг, дунёдаги ҳеч бир давлат бундай талабга рози бўлмасди”, деганди биринчи президент.\nҲодисани тергов қилган Ўзбекистон Бош прокуратураси ҳисоботида Андижон воқеалари “Ўзбекистон мустақил сиёсати, унинг миллий манфаатларини, конституциявий тузумини ағдариш ва исломий давлат барпо этишга қаратилган, геосиёсий манфаатларга тўлиқ мос келувчи пухта ўйланган ва режалаштирилган ҳаракат” дея баҳоланганди.\n13 май воқеалари унда яқинларини йўқотган андижонликлар учун оғир синов бўлди. Бугун фожиа қурбонларини хотирлар эканмиз, уларнинг охирати обод бўлиши, Ўзбекистонда бу каби воқеалар бошқа содир бўлмаслигини сўраб дуо қиламиз.


Британиянинг Carwow нашри 5 та кучайтирилган хэтчбекнинг дрэг-рейсингини уюштирди. Audi RS3, Mercedes-AMG A45, Honda Civic Type R, Volkswagen Golf R ва Ford Focus RS 402 метр масофада куч синашди. Пойга лавҳаси нашрнинг YouTube-каналига жойлаштирилган.\nМаррага биринчи бўлиб хот-хэтч RS3 етиб келди. У бу масофани 12,2 сонияда босиб ўтган. «Мерседес» ундан 0,7 сония ортда қолди. Учинчи ўринни Америка вакили Focus RS 13,5 сония билан эгаллади. Civic ва Golf 14 сониялик натижа билан сўнгги ўринни баҳам кўрди.\nДрэг пойгасининг иккинчи қисмида автомобиллар иккинчи узатмада соатига 48 км масофада ҳаракатланиб куч синашди. Бу сафар ҳам RS3 биринчи, Mercedes-AMG A45 иккинчи бўлди.\nМаълумот учун, Audi RS3 400 от кучига эга, 2.5 л мотор билан жиҳозланади. Бу хот-хэтчга 4,1 сонияда «юз»га чиқиш имконини беради. «Мерседес» 381 от кучли мотор билан 4,2 сонияда тезлигини соатига 100 км га етказади. Golf, Civic ва Focus капотлари остида 310, 315 ва 350 от кучига эга моторлар ўрнатилган.\nпойга Audi RS3 AMG A45 Civic Type R Golf R\nВелопойгачи икки соат давомида эгасидан қочган итни қувди (видео)


Йованович: «Навбаҳор» кучли бешлик учун курашмоқда» » Lochinlar.UZ\nLochinlar.UZ » Интервью » Йованович: «Навбаҳор» кучли бешлик учун курашмоқда»\n“Навбаҳор” – “Пахтакор” учрашувидан сўнг меҳмонлар ҳужумчиси Неманья Йовановичдан қисқача интервью олдик.\nДастлаб бугун беллашув таассуротлари ҳақида гапирсангиз?\n- Бугун жуда интенсив ўйин бўлди. Аммо биз майдонда жанговор ҳарактер кўрсата олдик. “Пахтакор”га нисбатан яхши ўйин намойиш этдик ва ҳақли равишда ғалаба қозондик.\n“Навбаҳор” ниманинг эвазига “Пахтакор”ни мағлуб этди?\n- Бизда авваламбор ўзимизга бўлган ишонч юқори эди, майдонга кўтаринки руҳда чиқиб, ғалаба қозондик. Шуни айтишим керакки, Ўзбекистонда мағлуб этиб бўлмайдиган жамоанинг ўзи йўқ. Фақат зафар қучишни чин юракдан истаб, шу сари ҳаракат қилиш керак. Жамоа ғалабасининг бош омили бу бирдамлик деб ўйлайман, майдонга биргаликда чиқдикми, демак бир-биримизни қўллаймиз. Шу жиҳат ҳам асосий омил бўлди деб айта оламан.\nСизнингча, бугунги рақиблар мавсумни нечанчи ўринда якунлашади?\n- “Пахтакор” ва “Навбаҳор”нинг мавсумни нечанчи ўринларда якунлаши борасида аниқ бир нарса дея олмайман. Сабаби, “шерлар” ва бизнинг мақсадимиз бошқа. Улар чемпионлик учун курашишмоқда, биз эса кучли бешлик учун.\nРАХМАТИЛЛО 5 октябр 2017 11:00\nБАРЧА УЙИНЛАРНИ ПАХТАКОР БИЛАН УЙНАГАНДЕК УЙНАГАНЛАРИНГДА БЕШЛИК ТУГУЛ 3 ЛИКГА КИРСА ХАМ БУЛАР ЭДИ УРТОК ШВАРЦЕНЕГЕР!\nШухратжон-75 5 октябр 2017 08:41\nСандака уйинчи б.н бешликка кириш хам муаммо\nДилшодбек87 5 октябр 2017 02:16\nBizga kuchlik beshlik emas kuchli uchlik kerak yovanjon


Таваллуд топган сана: 6 noyabr 1917 йил\nВафот этган сана: 1983 йил\nЙўналишлар: Ёзувчилар, Сиёсатчилар\nШароф Рашидович Рашидов (1917-1983) – Ўзбек ССР давлат арбоби ва совет партияси аъзоси. 1939 йилдан Совет Иттифоқи Партияси аъзоси. Ўзбек ССР Коммунистик Партиясининг биринчи котиби, Совет Иттифоқи Коммунистик Партиясининг Марказий ижроиясининг номзод аъзоси. Социолистик меҳнат қаҳрамони (1974 йил, 1977 йил). Ўзбек ёзувчиси.\nСамарқанддаги Ўзбек давлат университетининг филология факультетини (1941), Совет Иттифоқи Коммунистик партияси Марказий қўмитаси ҳузуридаги Умумиттифоқ партия мактабини (Олий партия мактаби) (1948, сиртдан) тамомлаган.1935 йил Жиззах педагогика техникумини тамомлаб, ўрта мактабда дарс берган. 1937-1941 йиллар “Ленин йўли” номли Самарқанд вилоят газетаси масъул котиби, масъул муҳаррир ўринбосари, муҳаррири.\n1941-1942 йиллар Совет армияси таркибида, Улуғ Ватан уруши қатнашчиси. Ярадор бўлиб, Ўзбекистонга қайтарилади. 1943-1944 йиллар “Ленин йўли” газетаси муҳаррири. 1944-1947 йиллар Ўзбекистондаги Самарқанд вилоят қўмитаси Коммунистик Партияси котиби. 1947-1979 йиллар “Қизил Ўзбекистон” республика газетасининг масъул котиби.\nРашидовнинг илк шеърий тўплами “Ғазабим” номи остида 1945 йил нашрдан чиққан. Трилогиясининг биринчи қисми, яъни “Ғолиблар” романида (1951) йирик ерлар учун халқнинг кураши акс этган. Ҳамид Олимжоннинг Ойқиз романининг қаҳрамони туман қўмитаси раиси Жўрабоевнинг котиби – муҳандис Смирнов. “Бўрондан кучли” романида (1958) ҳам худди шу қаҳрамонлар тасвирланган. Феъл-атворлар тўқнашуви, ғоялар можароси ва дунёқарашлар янада чуқурлашди. “Балоғат” (1971) романида қаҳрамонларнинг тадрижий ривожи якунланади. “Қудратли тўлқин” (1964) романи Улуғ Ватан уруши йиллари фронт ортидаги совет одамларининг қаҳрамонликларига бағишланади. “Кашмир қўшиғи” (1956) номли ўйчан қиссасида ҳинд халқининг озодлик учун кураши акс этган.\n1950 йил Рашидов “Тарих ҳукми” номли публицистик мақолалар тўпламини чоп эттиради, 1967 йил эса “Дўстлик байроғи” китоби чиқади. Рашидовнинг танқидий мақолалари совет адабиётининг долзарб мавзуларига бағишланади.\n1959 йил 14 март куни Ўзбекистон Коммунистик партиясининг Марказий Қўмитасининг Олий судидаги қизғин муҳокамалардан сўнг Шароф Рашидов биринчи котиб лавозимига сайланади.\nМазкур лавозимда Рашидов Марказ томонидан етказилувчи буйруқларни камайтиришга ҳаракат қилган, ҳом-ашё ва керакли ресурсларни етарли даражада ажратилишига муваффақ бўлган. Кўплаб муҳим иншоотларнинг қурилиши, Мирзачўл, Қарши, Жиззах, Ёзявон, Сурхон-Шеробод каби чўлларининг ўзлаштирилиши унинг исми билан боғлиқ. Мазкур ерлар ободонлаштирилиб, пахта плантациялари, озиқ-овқат маҳсулотлари етиштирила бошлади. 1956 йилга қадар Мирзачўл аҳолисининг сони 1,5 мингдан 2000 нафаргача ошди. Буларнинг барчаси узоқ муддатли истиқболга мўлжалланган кенг кўламли иқтисодий сиёсатнинг натижаси эди. Кечаги қўриқ ерлар бугун ҳам мустақил Ўзбекистон учун хизмат қилишда давом этмоқда.\n1960 йилдан эътиборан, Рашидов СССРнинг халқаро сиёсатида фаол иштирок эта бошлайди. Шундай қилиб, 1962 йил Кариб ороллари инқирози пайтида совет вакиллари таркибида Фидел Кастро билан музокаралар олиб борган. Командант ва Рашидов ўртасида кўп йилларга дўстона муносабатлар пайдо бўлади.\nРашидов даврида Ўзбекистоннинг халқаро салоҳияти ўсади. 1966 йили Тошкентда Ҳиндистон Бош вазири Лал Баҳадур Шастри ва Покистон президенти Муҳаммад Аюбхон ўртасида Вазирлар Кенгаши Раиси Алексей Косйгиннинг воситачилигида музокаралар бўлиб ўтади. Шараф Рашидов ушбу музокараларни тайёргарлигида фаол иштирок этган. Натижада, Ҳиндистон ва Покистон ўртасидаги қонли урушни тугатилиши ҳақидаги машҳур “Тошкент декларацияси” имзоланган.\n1966 йил санаси Тошкент тарихида вайронгарчилик ер қимирлаши воқеаси билан муҳрланиб қолган, бироқ, шаҳар бу ҳодисани ғалаба билан енгди: янги бинолар қад ростлади, туманлар барпо этилди, Ўрта Осиёдаги биринчи Тошкент метрополитени қурилди.\nШараф Рашидов Ўзбекистон аҳолисини тиклаш билан бирга, бутун совет халқини, асосийси, СССР раҳбариятини сафарбар этишга муваффақ бўлди. Биринчи силкинишлардан сўнггина Тошкентга тезлик билан Брежнев ва Косыгинлар етиб келишган, сўнгра, Совет Иттифоқининг барча республикаларининг оммавий қурилиш гуруҳлари келишни бошлаган. Шаҳар марказидан аҳоли яшаши учун чодир шаҳарчалар ташкиллаштириш учун армия ҳизматда бўлган.\nВайронага айланган шаҳарни тиклашга бўлган ҳаракатни ҳеч бир мамлакат хали кўрмаган эди. Шаҳарда янги аҳоли туманлар пайдо бўлди: Чилонзор, Сергели, Юнусобод, Қорақамиш. Пахса уйлардан бутунлай воз кечилди. Ҳукуматнинг қарори билан, уларнинг ўрнида кўпқаватли уйлар қад ростлади. Тошкент 3,5 йил ичида бутундай тикланди.\nШароф Рашидовнинг ташаббуси билан, 1968-1970 йиллар Тошкент метрополитенининг қурилиши бошланиб, узунлиги 12,2 км.ни ташкил қилувчи, тўққизта бекатга эга бу ерости йўлининг очилиши 1977 йил бўлиб ўтди. Қизиқарли факт – бугун Тошкент метрополитенининг ҳеч бир бекати қурилиш ишлари тепасида бош-қош бўлиб турган бу буюк инсон номи билан аталмаган.\nМамлакатда нафақат шаҳарнинг таъмирланиши, балки, халқ хўжалигининг йирик қурилиш обьектларининг қурилиш ишлари ҳам амалга оширилган. Тошкент марказида 1969 йил, собиқ ТуркВО штабида С. П. Королева номидаги Ой ва Марснинг илмий аэрокосмик тадқиқотлари бўйича ОКБ филиали ташкил этилиб, кейинчалик “Ўзбеккосмос” номини олган.\nЎзбекистон Шарқнинг саноат марказларидан бирига айланган. Тошкент авация заводи (ТАПОиЧ) дунёдаги энг йирик корхоналар бешталигидан жой олган. Бу ерда йилига 60 дан зиёд йирик ҳарбий-транспорт ва фуқаролик самолётлари чиқарила бошлаб, Европа давлатларининг йирик авиация уюшмалари билан таққослана олган.\nТошкент трактор заводи йилига 21 мингдан зиёд тракторлар ишлаб чиқарган, “Ташселмаш” – йилига 10 мингдан ортиқ пахта териш машиналари ишлаб чиқарган.\n2017 йил Рашидов таваллудининг 100-йиллиги кенг нишонланди. Жиззахда Шароф Рашидовнинг уй-музейи ташкил этилиб, ҳайкали ўрнатилди, унинг хотирасига аталган “Халқнинг атоқли ўғлони” номли хотира китоби, шунингдек, Рашидовнинг сара асарлар тўплами нашр этилди.


Европа авиация хавфсизлиги агентлиги: Airbus A350 самолётларида портлаш хавфи бор\n18:40 / 24.08.2017\nЕвропа авиация хавфсизлиги агентлиги Airbus’нинг A350-941 моделдаги самолётларида портлаш хавфи бор экани ҳақида огоҳлантириш чиқарди. Бу техник хатолар туфайли юз бериши мумкин, деб ёзмоқда Die Welt.\nАгентлик маълумотларига кўра, Airbus’нинг ушбу моделида портлаш ва ёнғин келиб чиқишига совутиш суюқлигининг ёқилғи бакига оқиб тушиши сабаб бўлиши мумкин. Гидравлик тизимнинг ҳаддан ташқари қизиб кетишининг олдини олиш учун самолётларга махсус дастурий таъминотни ўрнатиш керак.\nНашрнинг таъкидлашича, агентлик муаммо ҳақида тахминан юзта операторни хабардор этган. Хусусан, Lufthansa компанияси ўзида бор бўлган бундай моделдаги тўртта самолётнинг дастурий таъминотини янгилади.\nИюль ойи охирида Истанбулда Airbus A320 самолёти учувчиси ҳаво лайнерини жуда қалтис вазиятда қўндирганди.\nпортлаш Airbus A350


Байъдаги шартларга доир ҳукмлар ҳақидаги боб – Islom Nuri\nБайъдаги шартларга доир ҳукмлар ҳақидаги боб\nБайъда шартлар кўп содир бўлади, олди-сотди қилувчилар ҳар иккиси ёки улардан бири бир ёки бир неча шартга зарурат ҳис қилади. Бу эса шартлар мавзусида баҳс юритишни, улардан дуруст ва нодурустларини баён қилиб беришни тақозо этади.\nФуқаҳолар – раҳимаҳумулллоҳ – таърифларига кўра, байъдаги шарт: олди-сотди қилувчилардан бири иккинчисининг зиммасига шу савдо ақди (битими) сабабли ўзи учун манфаатли бўлган бир нарсани лозим қилишидир. Уларга кўра, байъдаги шарт қачонки, ўша битимнинг ичида шарт қилинса ўтади, битимдан олдин ё кейин қилинган шарт саҳиҳ саналмайди.\nБайъдаги шартлар икки қисмга: саҳиҳ (яроқли) ва фосид (яроқсиз) шартларга бўлинади.\nБиринчиси: Саҳиҳ шартлар:\nУлар ақд талабларига зид келмайдиган шартлар бўлиб, улар тақозосига кўра амал қилиш лозим бўлади. Чунки, Расулуллоҳ соллаллоҳу алайҳи ва саллам: «Мусулмонлар ўз шартлари устидадирлар», деганлар (Абу Довуд (3594) Абу Ҳурайра розияллоҳу анҳудан, Термизий (1352) Амр ибн Авф розияллоҳу анҳудан ривоят қилганлар). Чунки, шартлардаги асл-асос саҳиҳликдир, шариат соҳиби ботил санаган ва қайтарган шартларгина бундан мустасно.\nСаҳиҳ шартлар ўзи икки қисмга бўлинади:\n1) Ақднинг фойдасини кўзлаб, шу билан ақд қувватланиши учун қилинган ва унинг фойдаси шарт қилувчига келадиган шарт.\nГаров билан ишончли қилиб қўйишни шарт қилиш ёки кафолатни шарт қилишга ўхшаш. Бу шарт сотувчини хотиржам қилади.\nЁки пулини кейинроқ беришни ёки бир қисмини кейинроқ, маълум муддатда беришни шарт қилишга ўхшаш. Бу шарт харидорнинг фойдасига хизмат қилади. Агар мана шу шартга вафо қилса, байъ лозим бўлади.\nШунингдек, агар харидор савдо қилинаётган товарнинг маълум бир сифатда бўлишини шарт қилса, яъни, яхши навли бўлишини ёки фалон завод-фабриканинг ё фалон ширкатнинг моли бўлишини шарт қилса – чунки, буларнинг фарқли бўлишига қараб рағбатлар ҳам фарқли бўлади – агар товар шарт қилинган сифатдагидек келса, байъ лозим бўлади. Бироқ, товар айтилган сифатдагидан бошқача бўлса, харидор байъни бузишга ёки шарт бажарилмаганига эваз-бадал олиб, яъни, шарт қилинган сифатдаги товарнинг нархи билан унинг ўрнига келган ўша бошқа товарнинг нархини таққослаб, ўртадаги тафовутни қайтариб олиб, байъни қолдиришга ҳақли бўлади.\n2) Савдо ақди тузаётган икки киши (яъни, сотувчи ва харидор) бири иккинчисига сотилаётган товарда мубоҳ бўлган фойдаланишни шарт қилиши. Яъни, масалан, сотувчи сотилган ҳовли-жойда маълум муддат яшаб туришни шарт қилиши ёки сотилган от-улов ёки автомашинада маълум бир жойгача бориб олишни шарт қилиши каби. Чунки, Жобир розияллоҳу анҳудан ривоят қилинишича, Расулуллоҳ соллаллоҳу алайҳи ва саллам (сафарда эканларида) унинг туясини сотиб олдилар, у туясида Мадинага етиб олишни шарт қилди (Бухорий (2718) ва Муслим (160) ривоятлари). Ушбу ҳадис от-уловни муайян ўрингача миниб боришни истисно қилиб, сотиш жоизлигига далил бўлади. Бошқа нарсалар ҳам шунга қиёс қилинади.\nШунингдек, харидор сотилаётган товар устида бирор иш-хизматни шарт қилиши, яъни, масалан, ўтин сотиб олиб, уни маълум бир ўринга кўтариб олиб бориб беришни шарт қилиши ёки кийимлик сотиб олиб, уни тиктириб беришни шарт қилиши каби.\nИккинчиси: Фосид шартлар:\nБу қисм бир неча турлидир:\n1) Ақдни таг-тугидан ботил қиладиган фосид шарт. Бунинг мисоли шуки, бирови иккинчисига бутунлай бошқа бир ақдни шарт қилади, яъни, масалан: «Сенга шу товарни сотдим, фақат шарти шуки, сен менга ҳовлингни ижарага берасан», дейди. Ёки: «Бу матони сенга мени фалон ишингда ёки уйингда шерик қилишинг шарти билан сотдим», дейди. Ёки: «Сенга бу матони менга фалон миқдордаги пулни қарз бериб туришинг шарти билан сотдим», дейди. Бундай шарт фосиддир, у ақдни таг-тугидан ботил қилади. Чунки, Набий соллаллоҳу алайҳи ва саллам бир байъ ичида иккита байъдан қайтарганлар (Термизий (1234), Насоий (4632) Абу Ҳурайра розияллоҳу анҳудан ривоят қилганлар). Имом Аҳмад раҳимаҳуллоҳ ушбу ҳадисни биз юқорида айтганимиз каби тафсир қилган.\n2) Ўзи фосид бўлгани ҳолда байъни ботил қилмайдиган шарт. Масалан, харидор сотувчига агар товарда зиён кўрса, уни қайтариб беришини шарт қилиши ёки сотувчи харидорга шу матони сотиб юбормаслигини шарт қилиши каби ва ҳоказо.\nБу шарт фосид шартдир. Чунки, бу байънинг тақозосига зиддир. Байънинг тақозоси шуки, сотиб олган киши товарни ўзи истаганидек тасарруф қилишга ҳақли бўлиши керак. Расулуллоҳ соллаллоҳу алайҳи ва саллам айтганлар: «Ким Аллоҳнинг Китобида бўлмаган бир шартни шарт қилса, гарчи юзта шарт бўлса-да, ботилдир» (Бухорий (2155) ва Муслим (1504) Оиша розияллоҳу анҳодан ривоят қилганлар). Бу ерда Аллоҳнинг китобидан мурод – Унинг ҳукмидир, бу эса Расулуллоҳ соллаллоҳу алайҳи ва салламнинг суннатларини ҳам ўз ичига олади.\nУшбу шарт ботил бўлгани билан байъ ботил бўлмайди. Чунки, Набий соллаллоҳу алайҳи ва саллам Барира қиссасида уни сотаётган эгаси агар озод этилса, унинг валийлигини ўзида сақлаб қолишни шарт қилганида ушбу шартни ботил санаганлар, лекин, ақдни ботил санамаганлар ва: «Валийлик фақат озод қилган кишига бўлади», деганлар (юқоридаги ҳадиснинг давоми).\nОлди-сотди билан шуғулланувчи мусулмон киши байъга доир ҳукмларни ўрганиши,\nқандай шартлар дуруст, қандай шартлар нодуруст эканини билиб олиши, ўзи\nюритадиган барча муомалотлар хусусида билимга эга бўлиши лозим. Шунда\nмусулмонлар ўртасидаги жанжал ва тортишувлар барҳам топади. Чунки, аксарият\nкелишмовчиликлар сотувчи ё харидор олди-сотдига доир ҳукмларни билмаслигидан ва\nфосид шартларни шарт қилишидан келиб чиқади.


Хуршида Матлюбова: “Бизда буйрак кўчириб ўтказилмайди” - zarnews.uz\n“Иссиқ жон иситмасиз бўлмайди”, дейишади. Инсон умри давомида тиббиёт билан ҳамнафас бўлади. Шу сабабли доим замонавий ва малакали тиббиётга эҳтиёж сезамиз. Самарқанд вилоят кўп тармоқли тиббиёт маркази ана шундай муассасалардан бири. 320 ўринли марказда жарроҳлик, урология, проктология, гинекология, лор, ревматология ва пульмонология, умумий ички касалликлар, асаб касалликлари, физиотерапия ва гематология каби бўлимлар мавжуд. Марказ бош шифокори Хуршида Матлюбова билан муассаса фаолияти ҳақида суҳбатлашдик.\n- Инсон яралгандан бошлаб тиббиёт у билан ёнма-ён тараққий этиб келмоқда. Айтинг-чи, йигирма йил аввалги тиббиёт билан бугунгисининг ўртасида қандай фарқ бор?\n- Жуда катта фарқ бор. Масалан, йигирма йил аввал шифохонамизда бармоқ билан санарли тиббий ускуналар бўлса, бугунги кунда бизда деярли барча замонавий аппаратлар мавжуд. Авваллари биз касалнинг фақат оғриган жойини даволаган бўлсак, бугунги кунда беморларни бошдан-оёқ текширувдан ўтказиб, сўнгра даво чораларини кўрамиз. Энди ишга келган пайтларим бир бемор неврология бўлимида даволаниб кетди. Бироздан сўнг мен у аёлни бошқа бўлимда учратдим. Аёл бу сафар томоқ йўли оғриётганидан шикоят қилди. Шундан сўнг беморни фақат оғриган жойини эмас, балки бутун организмини текшириш кераклигини тушуниб етдим. Беморга тўғри ташхис қўйиш учун, аввало уни барча кўриклардан ўтказиш керак.\n- Вилоят шифохонасида мижозларга қайси хизмат турлари бепул? Даволанувчилар учун дори-дармонларнинг ҳаммаси пулликми?\n-Агар бемор яшаш жойи бўйича қишлоқ врачлик пунктига, қишлоқ ва шаҳар оилавий поликлиникаларига мурожаат қилиб, йўлланма билан келган бўлса, биз беморга бепул тиббий хизмат кўрсатамиз. Давлат томонидан кафолатланган тиббий ёрдам ҳажмидан ташқари тиббий ва бошқа ёрдамлар кўрсатилса, мижоз уларнинг ҳақини тўлайди. Агар мижоз тегишли йўлланмасиз, тиббий ёрдам олиш учун мурожаат этса, пуллик хизмат кўрсатилади. Шошилинч ва кечиктириб бўлмайдиган тиббий ёрдам кўрсатиш талаб этиладиган ҳоллар бундан мустасно.\n- Сизнингча, касалликларнинг йилдан йилга кўпайиб бораётганига сабаб нима? Тиббиёт ривожланиб бораётган бир пайтда касалликларнинг тури ошаётганини нима билан изоҳлайсиз?\n- Одамлар ўз саломатликларига бефарқ. Агар ҳар бир касаллик вақтида даволанса, ҳеч қандай муаммо бўлмайди. Аммо баъзилар вақтида шифокор кўригидан ўтмайди. Натижада касаллик ривожланиб кетади.\n- Ҳар бир соҳанинг ўзига яраша муаммоси бўлиши табиий. Сиздан беморлар норози бўлган ҳолатлар борми?\n- Шу ҳақда гапирмоқчи эдим. Яқинда бир бемор буйрак қўйиб беришимизни сўраб, юқори идораларга мурожаат қилибди. Биринчидан, буйрак кўчириш амалиётини ўтказиш учун бизда лицензия йўқ. Иккинчидан, бу жарроҳлик ниҳоятда қиммат туради. Операция ўтганидан кейин ҳам бемор зарур дори-дармон қабул қилиб туриши керак. Бу дори воситалари эса жуда қиммат. Айримлар бизнинг ваколатимизга кирмайдиган вазифаларни талаб қилиши дилимни хира қилади.\n- Баъзида “Касали эскича экан, беморни уйига жавоб бериб юборишибди”, қабилидаги гапларни эшитиб қоламиз. Бундай ҳолатга муносабатингиз қандай?\n- Тажрибамизда ҳали бунақаси бўлмаган. Биз беморларни обдон даволаб, сўнгра жавоб берамиз.\n- Тажрибали шифокор сифатида айтинг-чи, соғлом турмуш тарзига амал қилиш учун нималардан воз кечиш керак?\n- Кечқурун тўйиб овқатланишдан ва ҳаракатсизликдан сақланиш керак. Мунтазам спорт билан шуғулланиш, тўғри овқатланиш, вақтида дам олишни билиш – соғлом турмуш тарзидир.


Дам олиш кунлари совуқ ва нам ҳаво массаларининг кириб келишидан сўнг бугун эрталаб Ўзбекистон бўйича кам булутли об-ҳаво ўрнашди.\n“Ўзгидромет” хабарига кўра, бугун ва кейинги икки кун давомида республиканинг барча ҳудудларида бироз шамол билан асосан кам булутли ва қуруқ об-ҳаво сақланиб туради.\nКечалари ва эрталабки соатларда 0-3 даража совуқ, баъзи жойларда 5 даража совуққача бўлган бироз манфий ҳарорат сақланиб туради. Кундуз кунлари қуёш нурлари ҳавони иситади, аммо ҳарорат 5-8 даража илиқдан ошмайди. Шимолда кечалари 6-9 даража совуқ, кундуз кунлари 3 даража совуқ-2 даража илиқ бўлади.\nҲафтанинг иккинчи ярмида ҳаво ҳарорати бироз кўтарилади, республика ҳудудининг катта қисмида ҳарорат кечалари 0-5 даража илиқ, кундуз кунлари 8-10 даража илиқ, баъзи жойларда 12 даража илиққача бўлади.\nЖума куни Ўзбекистоннинг барча ҳудудларида (Фарғона водийсидан ташқари) ёмғир ёғади, шимолда ва республиканинг тоғли ҳудудларида ёмғир ва қор кўринишидаги ёғингарчилик бўлади. Тоғли ҳудудларда қор кўчиши хавфи сақланиб туради.


Ўзбекистон фан арбоби, академик, профессор, йирик адабиётшунос олим Бахтиёр Назаров вафот этди\nБугун Ўзбекистон фан арбоби, академик, профессор, йирик адабиётшунос олим, Ёзувчилар уюшмаси аъзоси Бахтиёр Назаров 77 ёшида вафот этди.\nБахтиёр Назаров 1945 йилнинг 17 сентябрида Тошкент шаҳрида туғилган, 1966 йили Тошкент давлат университети (ҳозирги Ўзбекистон миллий университети)ни тамомлаган.\nУ Фанлар академиясининг Тил ва адабиёт институтида илмий ходим, илмий котиб (1969−1972; 1979–1983 йиллар), директор (1986−1990 йиллар), бўлим мудири (1990 йилдан), ЎзФА Бош илмий котиби ўринбосари (1973−1979 йиллар), вице-президент вазифасини бажарувчи (1999−2000 йиллар) лавозимларида фаолият юритган.\nЎзбекистон Республикаси Президентининг давлат маслаҳатчиси (1990−1992 йиллар), олий ва ўрта махсус таълим вазирининг биринчи ўринбосари (1992−1994 йиллар), «Ўзбек тили ва адабиёти» журналининг бош муҳаррири (1986−1994 йиллар) сифатида ишлаган.\nБахтиёр Назаров ХХ аср ўзбек адабиёти тараққиёти, танқидчилик ва адабиётшунослик методологияси муаммолари бўйича салмоқли илмий ишлар қилган. У ўз тадқиқотларида Фитрат, Ойбек, Ғафур Ғулом, Абдулла Қаҳҳор, Абдулла Орипов каби адибларнинг ижодий меросини ўрганган. Ойбекнинг 20 жилдли «Мукаммал асарлар» тўплами, уч жилдли Шекспир асарлари, «Имом Бухорий ва унинг дунё маданиятида тутган ўрни» каби кўплаб китобларни нашрга тайёрлашда қатнашган.\nСайтимиз жамоаси Бахтиёр Назаровнинг вафоти муносабати билан олимнинг оила аъзолари ва яқинларига ҳамдардлик билдиради.\nКиритилди: 15:57 18.01.2022. Ўқилди: 1321 марта. Фикрлар сони: 0 та.\nПекин G7 давлатларини ноқонуний санкцияларни тўхтатишг...


ҲАЁТ БИЛАН ҲАМҚАДАМ ОДАМ - Ўзбекистон овози газетаси\nалбатта орзу-мақсадларига эришади\nЎзХДП Қашқадарё вилоят кенгашининг ташаббуси билан амалий семинар бўлиб ўтди. Унда «Партия тизимидаги хотин-кизларнинг ижтимоий фаоллигини ошириш ва уларда етакчилик сифатларини ривожлантиришнинг долзарб вазифалари» мавзуси бўйича маърузалар тингланди, тавсиялар берилди. Амалий машғулотлар ўтказилди...\nТадбир бошланишидан аввал Қарши шаҳар кенгаши раиси ўринбосари Юлдуз Тўрақулованинг хонасига кирдим. Ҳамиша ундан бир янгилик эшитардим. Бу сафар Юлдуз ҳозир шаҳардаги 3 мингдан ошиқ аъзоларимизнинг 1,7 минг нафари хотин-қизлар эканини айтиб, ёнидаги ёшлардан бири — шаҳардаги қурилиш коллежида ўқиётган Азиза Қўзибоева билан таништирди. У яқинда «Ёш сиёсатчи — 2016» танловининг шаҳар босқичида ғолибликни қўлга киритибди.\nБиргаликда вилоят кенгаши жойлашган бинога етиб келдик. Ахборот-маърифат хонасига кирганимизда, анча ёшлар, депутатлар, фаоллар тўпланишган экан. Яқинда фуқаролар йиғинига ўтган сайловда «Дарвозатутак» маҳалла фуқаролар йиғини раислигига сайланган, Қарши шаҳар Кенгашидаги депутатимиз Ханифа Панаевани табриклаб, ўзаро суҳбатлашдик.\n— Мен семинарга келган ёшларга ўтган йили ёзда Касби туманидаги унутилмас учрашув ҳақида гапириб бераётгандим, — дейди Ғузор туманидаги «Зарбдор» ҚФЙ раиси, вилоят Кенгашидаги ЎзХДП гуруҳи аъзоси Раъно Жонқувватова. — Ўша учрашувда сўзга чиқиб, Президентимизга совет замонида Москвада халқ депутатлари қурултойига борганимизда юз берган бир воқеани эслатдим. Ўшанда у киши вилоятимиз раҳбари эдилар. Арбат кўчасида сайр қилиб юрганимизда Наманган вилоятидан ўқишга борган аспирантлар «Ўзбекистонимизнинг аҳволи қандай кечади?», деб мурожаат қилишганди. Шунда раҳбаримиз комил ишонч билан: «Ўзбекистоннинг келажаги буюк. Аммо уни ўз қўлимиз билан яратамиз», деб жавоб берган эдилар. Яратганга шукрки, қутлуғ орзу амалга ошди. Президентимиз бу воқеани унутмаган эканлар, дарров ишим, оилам, фарзандларим ҳақида сўрадилар. Шундай улуғ инсоннинг қалб ҳарорати юрагимни эритди, кўзларимга ёш қуйилиб келди. Учрашувдан қайтгач, сайловчиларга, ҳамқишлоқларимга мамлакатимиз раҳбарининг оилани мустаҳкамлаш, ёшлар тарбияси, хотин-қизларга ғамхўрлик ва бошқа масалалар ҳақидаги фикрларини ҳикоя қилиб бердим. Депутат сифатида Навоий машина трактор паркига ўтадиган кўприкни созлаш сўрови билан чиқдим, ҳозир таъмирлаш ишлари бошланган. Ўзимиз янги идора биносини қуриб олдик. Яқинда 15 та тикув машинаси келтириб, кичик цех очдик, қишлоқ аёллари ишли бўлди, ҳаёт билан баробар қадам ташлашга уриниб, тиришиб келяпмиз. Баҳони эса одамлар беради...\nМенинг назаримда, бу суҳбат ва мулоҳазалар тадбирнинг биринчи ва энг муҳим қисми эди. Расмиятчиликдан холи, ҳаёт ташвишлари, орзу-умидлар билан боғлиқ гурунглар одамга кўп нарса беради, ёшлар бундан катта ибрат олади.\nХуллас, тадбирнинг иккинчи қисми — маъруза ва муҳокамалар бошланди. ЎзХДП вилоят кенгаши «Фаол аёллар» қаноти раиси Шаҳло Худойқулова маърузасининг ўзига хослиги — маълумотлар кўплиги ва аниқ таҳлил эди. Жумладан, у «Фаол аёллар» қаноти босиб ўтган йўл, эришган ютуқлари, етакчиларни танлаш ва бошқа масалаларга кенг тўхталди. Айни пайтда вилоятдаги партиямиз аъзоларининг 36,6 фоизи хотин-қизлар эканига эътибор қаратилди. Ўтган сайловларда Олий Мажлис Қонунчилик палатасига 2 нафар, вилоят Кенгашига 5 нафар, шаҳар ва туман кенгашларига 26 нафар партиямиз аъзоси бўлган аёллар депутатликка сайлангани айтилди. Бундан ташқари, 846 бошланғич ташкилотнинг 216 тасида хотин-қизлар етакчилик қилиши таъкидланди.\nТадбирда «Аёллар соғлиғи — жамият бойлиги», «Ижтимоий ҳимоядан — ижтимоий фаоллик сари» лойиҳалари, «Ўзбекистон ХДПнинг энг фаол аёли» кўрик-танлови, «Соғлом она ва бола йили» Давлат дастурига оид мулоҳазалар, тавсияларни кўпчилик қизиқиб тинглади.\nСеминарда жонланиш сезилди. Иккинчи нотиқ — Маънавий тарғибот маркази вилоят бўлими раҳбари Лола Саодатова тарғибот-ташвиқот ишларини кучайтириш масалалари ҳақида куюнчаклик билан фикр-мулоҳазалар билдирди.\n— Ҳозир Қарши шаҳар аҳолисининг 50 фоиздан ортиғи хотин-қизлар, — деди Қарши шаҳар Кенгашидаги ЎзХДП гуруҳи аъзоси Жамила Тўрақулова. — Аввало депутат, партия фаолининг ўзи одамларга ўрнак бўлиши, амалий ишларнинг бошида туриши керак, деб ўйлайман. Депутат сифатида шунга эътибор қаратяпман. Ҳозиргача 12 аёлга ўз ишини йўлга қўйиши учун кредит олишда ёрдам кўрсатдик. Яна 50 дан ортиқ оилага меҳнат шартномаси тузишга кўмак бердик. Тегишли депутатлик сўровидан сўнг ўзим сайланган «Отчопар» маҳалласидаги эски трансформатор янгисига алмаштирилди. Энди ичимлик суви таъминотини яхшилаш бўйича изланяпмиз.\nТадбир қизғин савол-жавоблар, баҳс-мунозаралар асосида давом этди. Унда Саломатлик ва тиббий статистика институти вилоят филиали директори Шоира Ғаниева, Деҳқонобод туманидаги «Истиқлол» маҳалла фуқаролар йиғини раиси, туман Кенгашидаги ЎзХДП гуруҳи аъзоси Дилором Хайитова анча фаоллик кўрсатди.\nШундан сўнг амалий машғулотлар бошланди. Ғузор туманидаги 4-мактабгача таълим муассасаси мудираси Наргиза Қобилова, «Ёш сиёсатчи» кўрик-танловининг Қарши шаҳар босқичи ғолиби Азиза Қўзибоева ва бошқалар хотин-қизлар ўртасида тарғибот ишларини кучайтириш масалаларида ўз таклиф-мулоҳазаларини билдирди. Амалий семинар ва машғулотларни партия вилоят кенгаши раисининг ўринбосари Музаффар Туропов олиб борди.


“Тошкентшаҳаргаз” янги газ ҳисоблагичлар ўрнатмоқда\nТошкент, Ўзбекистон (UzDaily.uz) -- “Тошкентшаҳаргаз” бошқармасида табиий газ истеъмоли учун тўловларни ҳисобга оладиган “Биллингаз” дастури муваффақиятли жорий этилди. Барча туман бўлинмалари билан ягона тармоққа уланган ушбу дастур газ истеъмоли тўғрисида тез ахборот олиш имконини беради.\n– Газ ҳам сув ва электр энергияси сингари ҳаётий муҳим ресурс ҳисобланади, – дейди “Тошкентшаҳаргаз” бошқармасининг етакчи муҳандиси Одил Ваҳобов. – Шу боис мазкур бебаҳо хомашёдан оқилона фойдаланиш муҳим аҳамият касб этади. Газ ресурсини тежаш мақсадида филиал бўлинмалари томонидан эскирган газ ҳисоблагичлар ўрнига замонавий, тежамкор электрон газ ҳисоблагич приборлари кенг тарғиб қилинмоқда ва жорий этилмоқда. Эски ва қўлбола иситиш қозонлари замонавийлари билан алмаштирилаётир. Техник шартларни белгилашда “Тошкентшаҳаргаз” бошқармаси газ таъминоти тизимлари ва узелларининг ишончлилигини ошириш, газ сизиб чиқишининг олдини олиш ҳамда ундан самарали фойдаланиш имконини берадиган замонавий газ ускуналари ва ҳисоблаш приборларини ўрнатиш бўйича муайян меъёрий талаблар қўймоқда.\nЎзбекистон Республикаси Вазирлар Маҳкамасининг 2005 йил 11 февралда қабул қилинган “Коммунал хизмат кўрсатиш соҳасига замонавий ҳисобга олиш приборларини ва ресурсларни тежовчи технологияларни жорий этиш дастури тўғрисида”ги қарорига мувофиқ коммунал истеъмолчилар хонадонларига газ ҳарорати ва босимини автоматик бошқарадиган замонавий ҳисобга олиш приборлари ўрнатилмоқда, хабар беради УзА.\nАҳоли уйларига табиий газ сарфини аниқ ҳисоблаш мақсадида ҳароратни бошқарадиган ҳисобга олиш приборлари ўрнатилаётир. Бу ускуналар ҳимоя воситаси ҳамда газни стандарт ҳолатга келтирадиган терморегуляторга эга. Улар “Тошкентшаҳаргаз” бошқармаси ходимлари томонидан абонент ҳисобидан тўловларни бирйўла ёки бўлиб-бўлиб тўлаш орқали хавфсизлик қоидаларига риоя қилинган ҳолда қўйилмоқда. Пойтахтимизда аҳолининг 80 фоизи ва юридик шахсларнинг 100 фоизига шундай ускуналар ўрнатилди.\nЭлектрон ҳисоблагичлардан фойдаланиш давлат учун ҳам, истеъмолчи учун ҳам фойдалидир. Электрон ҳисоблагичлар ишлатилган газ миқдорини аниқ ҳисоблаш, фойдаланилган ресурс учун тўловларни флэш-карта орқали олдиндан тўлаш имконини беради.\nБундан ташқари, хонадонлар ичида ўрнатилган газ тармоқлари, ускуналар ва ҳисоблагичларнинг техник ҳолати ҳамда хавфсизлигини таъминлаш борасида ҳам катта ишлар амалга оширилмоқда. Ҳисоблагичларни текшириш давомида уларнинг қабул қилинган меъёрларга мослиги аниқланмоқда. Аҳоли хонадонларига ўрнатилган барча турдаги маиший газ ҳисоблагичлар тўрт йилда бир марта, корхоналардаги газ ҳисоблагичлар эса икки йилда бир марта мажбурий тартибда давлат назоратидан ўтказилмоқда.\nКўплаб муаммолар газ таъминоти тармоқларига ноқонуний уланиш билан боғлиқдир. Бу нафақат ноқонуний, балки хавфли ҳамдир. Чунки ушбу ҳолатлар бахтсиз ходисаларга сабаб бўлиши ва оғир оқибатларга олиб келиши мумкин. Пойтахтимизда бундай ҳолатларни аниқлаш ишлари доимий равишда олиб борилмоқда.\nГаз тақсимоти тизимида янги технологияларни жорий қилиш газ узатиш қувурлари ва тармоқларида унинг сирқиб кетишини бартараф этишга ҳам ёрдам беради.


Ислом Каримов – одамми ёки аэропортми ёхуд жамоат манфаатини шахсийдан юқори қўйиш - Фарғона.Ру ахборот агентлиги\n03:41 msk, 13 Июль 2020\nЗоҳид Ҳақназаров (Тошкент)\nХабар берганимиздек, бундан олдинроқ Тошкент халқаро аэропортига биринчи президент Ислом Каримовнинг номини беришга Ўзбекистон халқ шоири Жамол Камол (Камолов) қарши чиқди. У мамлакат янги президенти Шавкат Мирзиёевга мурожаат қилиб, Каримов хотирасининг бу тарзда абадийлаштириш ҳақидаги фармонни бекор қилишни сўради. Бугун эса Ўзбекистон халқ артисти, профессор Зоҳид Ҳақназаровнинг эътирозини чоп этамиз. Унинг айтишича, “Ўзбекистон аҳолисининг бир қисми Ислом Каримовга ёдгорлик қўйиш уёқда турсин, унинг исмини умуман эшитмасликни маъқул кўради”.\n“Мен шунга қатъий ишонаманки, бирор-бир шахснинг тимсолини мамлакат миқёсида абадийлаштиришда жамоатчилик фикри ёки жамиятнинг турли соҳаларда ишловчилардан ташкил топган вакилларининг кенг доираси – тарихчилар, файласуфлар, ёзувчилар, шоирлар, бастакорлар, архитекторлар, сиёсатшунослар ва бошқаларнинг фикрини ҳисобга олмаса бўлмайди.\nАфсуски, Ўзбекистон президенти яқинда имзолаган “И.А.Каримов хотирасини абадийлаштириш тўғрисида”ги қарор, менимча, кенг жамоатчиликнинг кўнглидагини эмас, балки Ш.М.Мирзиёевнинг шахсий муносабати, марҳум хотирасига нисбатан шахсий туйғуларини акс эттиради. Буни тушунса бўлади: у ҳар қандай хизмат пиллапоясида эканида, комсомол етакчилигидан тортиб, туман ҳокими, вилоят раҳбари, ваниҳоят мамлакат бош вазири бўлганида ҳам Каримовнинг қўллаб-қувватлашини ҳис қилиб келган.\nУ қобилиятли шогирд чиқди. Устозининг буйруқларини сўзсиз бажариши, унинг бошқарув услубини ўзлаштиргани устозига ёқарди. Унинг бошқарув услуби ўзгача фикрлиларга тоқат қила олмаслик, рақибларни шафқатсизларча таъқиб қилиш ва одамларга қўпол муомала қилишда намоён бўларди.\nАлбатта, бундай ҳомийнинг хотирасини бажо келтириш керак. Бу инсоний туйғуни тушунамиз. Аммо шахсий ҳис-туйғуларни халқнинг хоҳиши деб тақдим қилмаслик керак. Чунки Ўзбекистон аҳолисининг бир қисми Ислом Каримовга ёдгорлик қўйиш уёқда турсин, унинг исмини умуман эшитмасликни маъқул кўради.\nТошкентдаги халқаро аэропорт ўзгачароқ тарзда донг таратган. У The Guide to Sleeping in Airports портали талқини бўйича дунёнинг энг ёмон бешта аэропортидан бири бўлиб, ундаги хизмат кўрсатиш даражаси доим йўловчилар эътирозига сабаб бўлади.\nАҳолининг бу қисми шуни яхши тушунадики, ҳозирда Ўзбекистон ўзининг иқтисодий ва сиёсий аҳволи бўйича МДҲ мамлакатларининг ичида энг қолоқларидан бири бўлиб, бунга сабаб эса марҳум президентнинг узоқ йиллар давомида аҳмоқона, маҳаллийчиликка асосланган сиёсат юритганидир. Ўз ватанида кераксиз бўлган миллионлаб ёшлар Қозоғистон ва Россияда кезиб, ҳар қандай ишга рози бўлиб, турли шаклдаги ҳақорат ва хўрлашларга нишон бўлмоқда. Электр энергиясининг мунтазам равишда узиб қўйилиши, газ етишмовчилиги, айниқса вилоятларда халққа қанчалик жабр етказди?.. 2005 йилда Андижонда президент буйруғи билан отиб ташланган юзлаб одамларнинг яқинлари бу одамнинг хотираси абадийлаштирилишига нима дейиши мумкин? Унинг қўли бегуноҳ одамлар қонига ботган-ку...\nОиласида жиноятчилар бўлган президентга ёдгорлик қўйиш мумкинми ахир? Мана, Францияда президентликка номзод Фийоннинг хотини ишга бормасдан ойлик олган экан. Бунинг учун эри давлатга йирик жарима тўлагани етмагандай, президентликка номзодликдан ҳам учиб кетишига оз қолди. Тарафдорларининг катта қисмидан айрилди. Ўзбекистонда бўлса бунақанги ишларга муносабат умуман бошқача.\nПрезидентларнинг фарзандлари давлат бюджетидан бемалол миллиардлаб долларларни олиб, Европа пойтахтларида виллалар, саройлар, турли кўчмас мулк объектларини сотиб олиши мумкин. Ҳаммага ошкора тарзда ўзаро жанжал чиқариши, Европа ва Америка судлари томонидан ўта йирик миқдордаги фирибгарлик учун жиноий жавобгарликка тортилиши мумкин. Аммо бу ишларга уларнинг отажониси жавобгар бўлмайди. Унинг ҳеч қандай айби йўқ, у оппоқ.\nСаудия Арабистонида мамлакатни 30 йил давомида бошқарган қирол Фахд номидаги аэропорт бор. Францияда президент номига қўйилган “Шарль де Голль” аэропорти бор (1959-1969 йилларда бошқарган). Грузияда малика Тамара номидаги, Ҳиндистонда эса Ражив Ганди номидаги аэропорт бор. Польша пойтахти Варшавадаги аэропорт бастакор Фредерик Шопен шарафига номланган.\nАммо яқин-яқингача унинг ўзи “фарзанднинг ишига ота-онаси жавоб бериши керак” деган фикрни олға суриб келган. Жиноий ишми ёки диний ишми, бунинг аҳамияти йўқ. Фарзандининг айби учун қанчадан-қанча ота-оналар маҳалла комиссиялари ва судлар олдида бошини эгиб турган... Шунақа экан, нимага давлатнинг биринчи одами ўз оиласи аъзоларининг ишлари учун масъулиятни ҳис қилмаган?\nЧунки у иккиюзламачи эди. Гапи бошқа, иши бошқа. Ёшлар тарбияси ва уларга ғамхўрлик қилиш ҳақида кўп ёзарди ва оташин нутқлар сўзларди, аммо иккита қизини очкўз фирибгар қилиб ўстирди. Бу қизлар ўзининг ҳаёт тарзи, қилган ишлари, жанжаллари билан ўзбек халқини шарманда қилди.\nЎзи эса 26 йиллик бошқаруви натижасида бу халқни гадойга айлантирди, мамлакатни сиёсий изоляцияга тушириб, иқтисодини чўктирди. Бундай “кароматлар”дан кейин унинг хотирасини абадийлаштириш тўғри келармикин?\nАҳолининг мен юқорида айтиб ўтган аҳоли қисми ана шундай саволларга жавоб тополмайди. Аммо ҳозирга ҳукумат учун буларнинг фикри ҳеч қандай аҳамиятга эга эмас. Бунинг устига қарор матбуотда чоп этилди. Майли, нима бўлганда ҳам Ш.М.Мирзиёевдан қуйидагиларни сўраган бўлардим:\n1. “Ўзбекистон” кўчасига Каримовнинг номини қўйманг. Чунки “Ўзбекистон” сўзи ўзбек халқи, ўзбек дунёсини билдиради, “Карим” сўзини эса хоҳлаган жойда учратиш мумкин.\n2. “Оқсарой”ни Каримов музейига айлантирманг. Бу ажойиб архитектуравий иншоот марҳумнинг чўнтагидан эмас, балки халқнинг пулига қурилган. Бу жойни жиноий оилага отамерос қилмасдан, Ўзбекистон халқлари музейи қилиш керак.\n3. Тошкент аэропортига Каримовнинг номини берманг. “Тошкент аэропорти” деганда кўз олдига Ўзбекистон, ўзбек дунёси келади, Каримовнинг хусусий мулки эмас.\nБу масалада жамият фикри шахсий фикрдан юқори турмоғи лозим. Президентнинг фикри бўлган тақдирда ҳам.\nЎзбекистон халқ артисти, профессор Зоҳид Ҳақназаров (Тошкент)”


Ўзбекистонда коррупция ва иқтисодий жиноятлар қарийб 7 фоизга камайган\nТОШКЕНТ, 15 декабрь. /«Дунё» АА/ Ўзбекистон Республикаси Президенти Администрацияси ҳузуридаги Ахборот ва оммавий коммуникациялар агентлигида Ички ишлар вазирлиги томонидан мамлакатимизда коррупцияга қарши курашиш, жиноятчиликнинг олдини олишга қаратилган ишларга бағишланган матбуот анжумани бўлиб ўтди, деб хабар бермоқда «Дунё» АА мухбири.\nКоррупция сўнгги йилларда халқаро миқёсда трансмиллий жиноят сифатида халқаро ташкилотлар томонидан кенг муҳокама қилинаётган долзарб мавзуга айланди. Ҳатто айрим сиёсатчилар томонидан коррупцияга глобал инқирозни келтириб чиқарувчи омил сифатида таъриф берилаётир. Зеро коррупция мамлакат ривожланишига тўсиқ бўлиб, унга жамиятдаги бир касаллик сифатида қаралмоқда.\nМатбуот анжуманида мамлакатимизда коррупцияга қарши курашиш, жиноятчиликнинг олдини олиш масаласига алоҳида эътибор қаратилаётгани қайд этилди. Жумладан, пора олиш ёки бериш, унга воситачилик қилиш, ҳокимият ёки мансаб ваколатини суиисеъмол қилиш, мансаб сохтакорлиги каби жиноятларга қарши қатъий кураш олиб борилмоқда.\nЖорий йилнинг 11 ойи мобайнида Ички ишлар вазирлиги жиноят қидирув бош бошқармасининг коррупция ва иқтисодий жиноятларга қарши курашиш бошқармаси томонидан 748 та коррупция ва иқтисод соҳасида содир этилган, ҳокимият, бошқарув ва жамоат бирлашмалари органларининг фаолият тартибига қарши жиноят аниқланди. Мазкур жиноятларнинг 94 таси порахўрлик, 55 таси товламачилик, 350 таси фирибгарлик, 77 таси валюта қоидасини бузиш, 17 таси қалбаки пул ясаш, 77 таси ўзлаштириш йўли билан талон-торож қилиш ҳамда 78 таси бошқа турдаги жиноят ҳисобланади. Бу йўналишда аниқланган жиноятлар ўтган йилга нисбатан 6,8 фоизга камайган.\nТезкор қидирув чора-тадбирлари натижасида 142 гуруҳ томонидан содир этилган жиноятлар фош этилиб, жиноят содир этган 937 нафар шахс жиноий жавобгарликка тортилган. Улардан 115 нафарига нисбатан “қамоққа олиш” эҳтиёт чораси қўлланилган. Жиноятлар натижасида етказилган 122 миллиард 320 миллион сўм моддий зарарнинг 62 миллиард 514 миллион сўми ундирилиши таъминланди.\nСўнги йилларда коррупцион ҳуқуқбузарликлар профилактикасига бўлган эътиборнинг кучайтирилганлиги сабабли порахўрлик жиноятлари аниқланиши Қашқадарё вилоятида 91,3 фоиз, Сурхондарё вилоятида 75 фоиз, Самарқанд ва Тошкент вилоятларида 50 фоиз, Тошкент шаҳрида 25 фоиз, Фарғона вилоятида 23,5 фоиз ҳамда Навоий вилоятида 14,3 фоизга камайишига эришилган.\nШунингдек, ўзлаштириш йўли билан талон-торож қилиш жиноятларини аниқлаш Хоразм вилоятида 66,7 фоиз, Жиззах вилоятида 50 фоиз, Сирдарё вилоятида 42,9 фоизга, Қорақалпоғистон Республикасида 33,3 фоиз, Наманган вилоятида 23,5 фоиз ҳамда Тошкент шаҳрида 20 фоизга камайган.\nПекин тиббиёт муассасаларида COVID-19 би...\nБугун Пекиннинг Гигиена ва соғлиқни сақлаш бўйича қўмитаси шаҳардаги тиббиёт муассасаларид...\nЎзбекистон кўмаги билан Қирғизистонда 20...\nЎзбекистон Республикаси Соғлиқни сақлаш вазирининг биринчи ўринбосари A.Иноятов бошчилигид...


Хоразм вилоятида Тупроққаъла тумани ташкил этилди\n25 октябр 2020, Тошкент вақти: 02:02\nХоразм кўчаларидан бири.\nХоразм вилояти таркибида Тупроққалъа тумани ҳокимлиги ташкил этилди. Адлия вазирлигининг 13 апрель куни хабар беришича, президент бу борадаги “Хоразм вилояти таркибида Тупроққалъа туманини ташкил этиш билан боғлиқ ташкилий масалаларни ҳал этиш чора-тадбирлари тўғрисида”ги қарорни 11 апрелда имзолаган.\nБундан ташқари, қарорда 2020 йил 1 сентябрга қадар туман марказининг 2035 йилгача бўлган бош режаси ишлаб чиқилиши ҳам белгиланган.\nПрезидент Шавкат Мирзиёев 12—13 март кунлари Хоразм вилоятига борганида Хозарасп туманини иккига ажратиш негизида Тупроққалъа туманини ташкил этиш тўғрисида кўрсатма берган эди.\nМаҳаллий матбуотнинг ёзишича, янги туман таркибига Питнак шаҳри ҳудудидаги «А.Ибрагимов», «Муҳаббат», «Навбаҳор», «Ёшлик», «Шарлауқ» «Охунбобоев», «Обод», «Саяпир», «Шехлар», «Пастом» ва «Саидлар» ҳамда Тупроққалъа маскани ҳудудидаги «Саримой», «Нукус», «Ҳазорасп» ва «Тупроққалъа» маҳаллалари киритилади. Питнак шаҳри эса Тупроққалъа туманининг маъмурий маркази этиб белгиланди.


Эсон Исахоновга кўра, Каттақўрғон шаҳрида қурилган прокуратураси биносига кириш Ўзбекистон президенти девонига киришдан ҳам қийинроқдир:\n- Менимча, президентнинг қабулига кириш ҳам бунчалик қийинмасдир-ов! Атрофини темир панжара билан ўраб ташлашган. Ваҳимаки, қўяверинг! Эшигини тагига иккита қоровул, мелиса қўйишган. Сўраб-суриштириб, телефон қилиб, росса текширгандан аранг қўяди ичкарига. Ичкарида ҳам пастда кутасиз соатлаб. "Ҳали йўқ, ҳали келмади" деб куттиради роса. Аризангизга на жавоб бор, на сиз билан бири кўришади. Шунчалик ваҳима шартмикин?! Ўзбекистонда бу қадар ваҳима қилишга арзийдиган нима бор экан?! - дейди Эсон Исахонов.\nУ аслида тумандаги сиҳатгоҳлардан бирида ишлагани ва бу ерда ўз маблағига қурган бир бино ҳамда жонли бурчаги ноқонуний равишда бузилганидан прокуратурага шикоят қилгани, аммо тегишли жавоб ололмаётганидан арз қилмоқда.\nҚуйида Исахонов билан суҳбатни тўлиқ тинглашингиз мумкин:


..:: ISLOM.UZ ::.. - Замонавий фандаги Қуръон ҳақиқатлари. (Расулов Пармон)\nЗамонавий фандаги Қуръон ҳақиқатлари. (Расулов Пармон)\t01.05.2009 й.\tБисмиллаҳир Роҳманир Роҳим\nТуркиялик олим Х. Нурбоқий ўз китобларида Қуръони Каримнинг муборак оятлари, ҳозирги замон табиий фанлари томонидан аниқланган илмий кашфиётларни тасдиқлаётганлиги ҳақида кўплаб далиллар келтирган. Машҳур тадқиқотчи олим Кусто ҳам Улуғ Яратгувчининг илоҳий мўъжизасига иймон келтирган ҳолда мусулмон бўлди. Бундай илоҳий мўъжизалар Ҳорун Яхё асарларида батафсил ёритилган.\nАлбатта бу фикрлар дарс пайтида батафсил ҳолатда тушунтирилади. Энди юқоридаги фикрларни навбат билан шарҳлашга ўтамиз. 1.Олам дастлаб, газ ҳолатда бўлиб, кейин ҳарорат пасайиши натижасида бирлашиб, бир бутун яхлит ҳолатга келган.\nДоктор Жаму ҳам бу борада ўз фикрини шундай билдиради: «Дунё вужудга келаётган вақтда, у тартибли тарқоқ газдан иборат бўлган. Унинг қалинлигини ва ҳароратини тасаввур қилиб бўлмайди ва шу газда турли моддаларнинг аралашуви натижасида атом парчаланиши вужудга келди. Мана шу ҳаддан ташқари иссиқ газга қаттиқ босимнинг таъсири натижасида борлиқ вужудга кела бошлади». Энди айрим муфассир алломаларимизнинг фикрларини баён этсам.\nАллоҳ Субҳанаҳу ва Таоло ушбу ояти карималари орқали биз яшаб турган ерни икки кунда яратганлигини, тўртинчи кунгача эса барча мавжудот, махлуқот, ўсимликлар-у паррандаларни, ҳашоратлар-у қурт қумусқаларни ризқ рўзисини тақсимлаб, тоғларни ҳам барпо этганини, ниҳоят икки кунда эса етти қават осмонни яратиб, бизнинг дунё осмонимизни юлдузлар билан безаб қуйганлигини баён этмоқда. Аллоҳ шу тариқа бу оламни йўқдан бор этган экан. Мана билиб қуйинг, мулоҳаза юритинг, тафаккур қилинг дунё қандай яралган экан? Шу ерда ушбу «Сўнгра тутун ҳолидаги осмонга юзланиб,» - деб марҳамат қилинаётган ояти каримага эътибор берсак.\nБу ҳақда Аллоҳ Таоло «Анбиё» сурасининг 30-ояти каримасида шундай марҳамат қилади: «Куфр келтирганлар осмонлару ер битишган бўлган эканини, бас, Биз уларни очганимизни ва сувдан ҳар бир тирик нарсани қилганимизни билмасларми? Иймон келтирмасларми?» Демак, Ер ва осмон бир бутун бўлган-у, кейин эса ажралган экан. Албатта бунинг учун жуда катта энергия талаб қилинади. Бундай улуғ иш фақат Қудрат эгаси бўлмиш Аллоҳгагина хосдир.\n1. Қуёш спектири. 2. Водород спектири. 3. Гелий спектири. 4. Сириус (Оқ юлдуз) спектири. 5. Орионнинг α си (қизил юлдуз) спектири.\nБир-бирларига яқинлашмаслигига сабаб, улар муттасил орбитавий ҳаракатда бўлганлари учун,марказдан қочирма куч остида узоқлашишга ҳаракат қилишади. Аммо узоқлашиб ҳам кета олмайди. Бу ҳолатни машҳур физик олим И. Ньютон «Бутун олам тортишиш қонуни» деб аталувчи қонунида қуйидагича ифода этади: F=G Яъни, икки жисм орасидаги ўзаро тортишиш кучи, уларнинг массалари кўпайтмасига тўғри пропорционал ва улар орасидаги масофалар квадратига тескари пропорционалдир. Демак, барча планеталар орасида шундай бир ўзаро тортишиш кучи ва марказдан қочирма куч мавжудки, улар ана шу куч остида бир бирларидан узоқлашиб ҳам кета олмайдилар яқинлашиб ҳам қолмайдилар. Борлиқ ўзаро жуфт, аммо бир бирига қарама-қарши бўлган куч остида мувозанатдадирлар.\n4.Биз истиқомат қилаётган Она-Еримиз, ҳам ўз ўқи атрофида, ҳам Қуёш атрофида маълум бир тезликда айланмоқда. Она заминимизни ўз ўқи атрофида айланиши натижасида кеча, кундузга алмашинишлиги, Қуёш атрофида айланишлиги натижасида эса, фасллар ва йил алмашинуви содир бўлишлигини, бобокалон алломаларимиз томонидан аниқланганлигини мактабда ўқиб юрган пайтларимиздаёқ билиб олганмиз ва машҳур алломаларимиз билан фахрланганмиз, албатта. Лекин бу ҳолатлар кимнинг изни-иродаси остида содир бўлаётганлиги ҳақида ўйлаб ҳам кўрмаган эканмиз. Чунки, бу каби ҳодисалар, материалистик дунёқарашга асосланган мафкура остида табиат кучлари ва қонуниятлари натижасида содир бўлади деб тушунтирилар эди.\nХудди шу маънода Аллоҳ Таоло «Анбиё» сурасининг 16 ояти каримасида бизларга уқтирадики: «Биз осмонлару ерни ва уларнинг орасидаги нарсаларни ўйин учун яратганимиз йўқ !» Ушбу ояти карима коинотни, бутун бир борлиқни аниқ бир ҳикмат, ҳақ бир қонуният ила яратган Аллоҳнинг нақадар буюк зот эканлигига далолат этмаяптими? Ер қуёш атрофини тўла 365 унда бир маротаба айланиб чиқади ва буни биз бир йил деб ҳисоб қиламиз. Мўъжиза шундаки, кун сўзи ҳам Қуръони каримда роппа-роса 365 маротаба такрорланган экан. Ой ҳам ўз навбатида Ер атрофини ўртача 30 кунда айланиб чиқар эканки, кунлар сўзи ҳам муборак китобда 30 маротба такрорлнган экан. Бу даражадаги аниқлик ва узвий боғлиқлик ўз-ўзидан бўлиб қолмайди-ку. Шунингдек «Ясин» сурасининг 39- ояти каримасида марҳамат қилинади: «Ойни эса, токи эски (хурмо) шингили (ҳолига) қайтгунга қадар манзилларини бичиб қўйганмиз» .\nВа яна «Ҳижр» сурасида ҳам таъкидланиб келади: 16. «Батаҳқиқ, Биз осмонларда буржлар қилиб қўйдик ва уни назар солувчилар учун зийнатлаб қўйдик». Ҳақиқатдан ҳам Қуръони каримда таъкидланаётганидек ҳозирги замонда олимларимиз коинотни 12 буржга бўлиб ўрганишади. Улар қуйидагилардир:\nОсмоннинг ушбу 12 буржини Қуёш 3650 (даража) билан бир йил давомида кесиб ўтади. Ва яна шунингдек «Тавба» сурасида ҳам Аллоҳ таоло шундай марҳамат қилади: 36.«Албатта, Аллоҳнинг китобида ойларнинг сони Аллоҳнинг ҳузурида осмонлару ерни яратган куни ўн икки ой қилиб белгиланган. Улардан тўрттаси (уруш қилиш) ҳаром (ойлар)дир. Мана шу тўғри диндир. У (ой)ларда ўзингизга зулм қилманг. Мушрикларга қарши жам бўлиб, улар сизга қарши урушаётгандек, уруш қилинг. Ва билингки, албатта, Аллоҳ тақводорлар биландир». Демак, биз ушбу кунда ҳисоб учун фойдаланаётган 12 ойни аслида Аллоҳ Ер ва осмонни яратган вақтидаёқ белгилаб қўйган экан. Фақат биз буни Аллоҳ берган ақл-заковат ёрдамидагина ҳисоблаб чиқардик холос. Ана шу ойлардан тўрттасини уруш қилиш ҳаром қилинган ой эканлигини Аллоҳ таъкидламоқда. Бу ойлар Зулқаъда, Зулҳижжа, Муҳаррам ва Ражаб ойлари кириши билан уруш қилаётган қабилалар жанг қилишни тўхтатишган. Албатта бунинг ҳикматини, ижтимоий аҳамиятини қанчалик таърифласак ҳам камдир.\nБундай катта тезликда ҳаракатланаёиган Ер сиртидаги жамики мавжудотлар океан ва денгиз сувлари қандай сақланиб турибди? Улар бу катта тезлик натижасида ва марказдан қочирма куч натижасида Ер сиртидан коинот қаърига отилиб, сочилиб кетиши керак эдику. Бу мисли кўрилмаган тезлик остида ҳам барча жисмлар сув ва мавжудотларни Ерга сақланиб туришлигига сабаб нима? Ҳақиқатни англамоқ учун яна Қуръони Каримга мурожаат қиламиз. Бу хусусда «Мурсалаат» сурасининг 25-26 ояти карималарида шундай марҳамат қилинади: 25. « Ерни ўзига тортгувчи қилиб қўймадикми?! » 26. « Тирикларни ва ўликларни ».\n7.« Ва тоғларни қозиқ (қилиб қўймадикми?)». Демак тоғлар ҳам бежизга яратилмаган экан. Секундига 30км тезликда ҳаракатланаётган ерни тоғлар ўз оғирлиги билан равонлаштириб, вазминаштириб турар экан. Бизга маълумки ички ёнув двигателларидаги тирсакли вални айланма ҳаракатини равонлаштириш мақсадида оғир қилиб ясалган маховик ўрнатилади. Шунингдек енгил автомабилларни балонларини ҳам балансировкаси қаттиқ назорат қилинади. Булар оддий машина механизми-ку. Шунчалик улкан ерни катта тезланиши тоғлар билан мувозанатга солиниб вазминлаштирилиб турилиш бежиз эмаслигини англагандирсиз.\n«Мурсалаат» сурасининг 27 ояти каримасида ҳам шундай марҳамат қилинади: « Ва Биз унда юксак тоғлар қилдик ва сизларни зилол сув билан суғордик ». Биз ушбу ояти карима орқали тоғларни зилол ва чучук сув манбаи ҳам эканлигини билиб олмоқдамиз. Ҳақиқатдан ҳам, баланд –баланд тоғлардаги оппоқ қорлар, абадий музликлар ўзининг зилол ва ширин сувлари билан, ўзимизга ҳам, ҳайвонларимизга ҳам, экин-текинларимизга ҳам ҳаёт бағишлаб туради. Улуғ ҳикмат эгаси бўлмиш Аллоҳ Таоло тоғларни яратди-ки, осмонўпар чуққилардаги қорлар ёз ойлари давомида бир маромда эриб, дарёларимизни чучук сув билан таъминлаб турибди. Аллоҳ ҳеч бир нарсани ҳикматсиз яратмас.\n4.Ксерофитлар—намлик етишмайдиган шароитда ўсувчи ўсимликлар» . Хўш, мана шу турли туман хусусиятларга эга бўлмиш бу ўсимликлар ўзларига мос бўлган иқлимни ўзлари танлаб олишлари мумкинми? Чўл ўсимликлари ўрмон ичида ўса олмаганидек, қамишлар ҳам ўз-ўзидан сув ичида кўкариб қолмаган албатта! Ваҳоланки, Яратгувчи зотнинг Ўзи «ўлчанган турли нарсаларни ўстириб қўйдик» дея марҳамат этмоқда-ки, она сайёрамиздаги мавжуд барча ўсимликларнинг сувга чидамлилиги, иссиқ иқлимга бардошлилиги ва шунга ўхшаш хусусиятлари-ю, шакл-у шамойиллари яшаш маконларига мос ҳолда бўлишлиги тасодиф эмаслигини англамоқ лозим бўлади.\nЭнг асосийси, руҳ, жон қандай пайдо бўлганлиги тушунтирилмайди. Ерда, ҳавода, сувда, турфа хил шароитда, турли хил таркибда, турли хил макон ва иқлимда кун кечираётган тирик мавжудотлар ва наботот олами аслида «биргина жонсиз заррачадан келиб чиққан» деган бу назарияга ишонувчилар афсуски, ҳали орамизда топилади. «Жосия» сурасининг 3- ояти каримасида марҳамат қилинадики:\nБу аломатларни англаб олмоғимиз учун эса, диний фанлар билан бир қаторда, албатта дунёвий фанларни ҳам яхши ўқиб ўрганмоғимиз лозим бўлади. Аслида Ислом динида илмни диний ва дунёвий деб ажратилмайди. Ёки какку қушнинг қуйидаги айёрона ишларини қандай тушунишимиз мумкин? Руминиядаги Орадия шаҳрида жаҳоннинг 78 мамлакатидан келтирилган 750 қуш турининг 10 мингдан зиёд тухумини ўзида мужассам этган антиқа музей мавжуд. Мисол учун ушбу коллекцияда каккунинг тахминан 150 га яқин хилма-хил тухуми бор.Ажабо, биргина қуш турли туман тухум қўйиши мумкинми? Ниҳоят зоологик ҳақиқат аниқланди: Энг муҳими шундаки, какку тухум қўйишдан олдин, қораялоқ, жиблажибон, малиновка,сойка ва шулар сингари қушларнинг инларидаги тухумларни кўриб, айнан уларнинг тухумларига ўхшаш тухумини бемалол ташлаб кетаверар экан-ки, бу тухумларни угай ота-оналар парваришлаб, вояга етказар экан.\nДемак, мўъмин кишигина, тафаккур қиладиган қавмгина ерда ҳам, осмонда ҳам, ҳатто ўзида ҳам Аллоҳнинг буюк, қудратли яратувчи зот эканлигига далолат қилгувчи аломатларни кўриши мумкин. Аллоҳнинг ҳидоятидан маҳрум, ғафлатда юрган кишилар учун эса, бу мўжизаларнинг ҳаммаси бўлиши мумкин бўлган оддий оддий бир ҳолдир. Худди шундай бўлиши лозимдек. Улар ўзларича мўъжиза кутишади, мўъжиза талаб қилишади. Аслида, табиатнинг ўзи, борлиқдаги барча мавжудотлар, уларнинг яшаши, ҳаракати, аниқ бир қонуният асосида бошқарилиши мўъжиза эмасми? Қутб оқ айиғи ҳеч қачон саҳрога яшашга интиқ бўлмаганидек, жазирама чўлнинг камтаргина хизматчиси бўлмиш туя ҳам, қаҳратон муз қояларига бориб яшашга орзуманд бўлмаслиги ҳақиқатдир.\n«Ёки худди қаърсиз денгиздаги зулматларга ўхшар.Унинг устидан мавж қоплангандир, у (мавж)нинг ҳам устидан мавж ва уни эса, булут (қоплагандир). Бир-бирининг устидаги зулматлардир. У қўлини чиқарса, кўра олмас. Кимгаки Аллоҳ нур бермаса, унинг учун нур бўлмас». Денгиз ва океанлардаги устма-уст тўлқин, яъни, йўналиши жиҳатдан ҳар хил бўлган оқим қатламлари борлиги ҳақида, уларнинг кемалар қатновига жиддий ховф солганлиги ҳақида китобларда ёзилган.Хўш, сувнинг бундай қатламлари қандай пайдо бўлади ва қандай характерга эга?\nКромвель оқими 6500 км дан ортиқ масофага чўзилган, кенглиги 300 км чамасида, 100 ва 400 м чуқурлик оралиғида жойлашган бўлиб, шимолий ва жанубий чеккаларида ва шарқда юқорига кўтарилиб боради ва қалинлиги ҳам камаяди. Тезлиги 70-150 см /сек. ...АҚШ экспедициясига қарашли «Х.М. Смит» кемасида океанолог Т. Кромвель томонидан аниқланган ва унинг номи билан аталган» . Денгиз ва океанларда сув қатламининг бу тарзда айланма (циркуляция) ҳаракат қилишида ҳам катта ҳикмат бор экан. Денгиз ва океанларнинг юза қисмидаги кислородга туйинган сув қатлами, юқорида қайд қилинган, Аллоҳнинг иродасига кўра пайдо бўлган оқим натижасида, сув тубидаги ҳайвонот ва ўсимликлар дунёсига ҳаёт манбаи сифатида етиб боради. Арабистоннинг қумлик саҳро чўлларида нозил бўлган Қуръони Каримнинг океанлардаги тўлқин қатламлари ҳақида хабар бериши Яратгувчи Аллоҳнинг каломи ҳақ эканлигига далолат эмасми ?!\n«Аллоҳ кечани кундузга киритишини ва кундузни кечага киритишини, қуёш ва ойни беминнат хизматкор қилиб қўйганини, уларнинг ҳар бири белгиланган муддат томон юришини ва, албатта, Аллоҳ нима амал қилаётганингиздан хабардор эканини кўрмадингизми?!» . Баҳор келганда кунларни узайиб боришини, тунларни эса аксинча қисқариб боришини яхши биламиз. Бу нарса кундузни кечага киритилиши билан боғлиқ экан. Ёки қиш пайтлари кундуз қисқа, тунлар эса узун бўлади. Бу эса кечани кундузга киритилиши натижасидир. Демак, кунларни узайиши ёки қисқариши, фасллар ўзгариши бу табиат кучлари ёки табиат қонуниятларига асосан эмас, балки яратган Улуғ зотнинг борлиқни йўқдан бор қилган вақтидаги иродасига бўйинсунган ҳолда «белгиланган муддатгача» давом этади. Кун ва тунларни ўзгаришлари тасодифий ҳол эмаслигини билдик. Бунинг ҳикмати шундаки, ёзнинг узун ва иссиқ кунларида ҳаммамиз учун зарур бўлган озуқаларимиз пишиб етилиши керак. Қиш кунларининг қисқа бўлиши бу Аллоҳнинг бандасига қилган яна бир меҳрибончилигидир. Аллоҳ Таоло қуёшни ҳам, ойни ҳам белгиланган муддат томон юришини ва уларни бандаларига беминнат хизматкор қилиб қўйганини, ҳамда қилаётган барча амалларимиздан огоҳ эканлиги ҳақида билдирмоқда. Ҳа, белгиланган муддатгача. Бу муддатни эса фақат Яратгувчининг ўзи билади. Ўзига аён. Кейин эса … ҳисоб-китоб бошланажак!\n«Ер ўстирадиган нарсалардан, уларнинг ўзларидан ва улар билмайдиган нарсалардан, барчасидан жуфтларни яратган Зот пок бўлди». Инсоният борлиқдаги жисмлар атом, электрон, протон каби кичик заррачалардан ташкил топганлигини билмаган эди, билди. Зарядлар ҳақида тушунчага эга эмас эди, тушунди. Учишни орзу қилган эди, Ойдан-да узоқларга қадами етиб борди. Марҳамат қилинаётганидек, ҳали яна бизлар билмайдиган, аммо Аллоҳга тасбеҳ айтиш ила машғул шундай нарсалар мавжудки, фан-техникаларнинг тараққий этиши натижасида, улар ҳақида ҳам маълумотларга эга бўлиб қолармиз, иншаоллоҳ.\n1.Аллоҳ Одам Атони тупроқдан яратган. Бу ҳақда бир минг беш юз йилга яқинроқ вақтдан аввалроқ хабар қилинаётган бўлсада, Ерда учрайдиган кимёвий элементлар, одам организмида ҳам учрашлиги аниқланганлиги, бу борада катта кашфиёт бўлди. 2.Аллоҳ Одам наслини нутфадан яратди ва эркак-аёл қилиб жуфт ҳолда яшашлигимизни ирода этди.\n6. Физика. А.Г. Ғаниев, А.К. Авлиёқулов ва бошқалар. Академик лицей ва касб-ҳунар коллежлари учун.Т. “Ўқитувчи” 2007 7. Астрономия. М.Мамадазимов. Академик лицей ва касб-ҳунар коллежлари учун. Т.“Ўқитувчи” 2004\n10.Б.Т.Қўйлиев. “Табиатнинг физик хоссалари битмас- туганмасдир” Қарши-2005.\t« Олдинги


Ўзбекистонда пандемия вақтида мактабларга қўйиладиган санитария талаблари белгиланди — Sof.uz\n28.08 10:01 443 Ўзбекистон\n“Ўзбeкистон Рeспубликасида COVID-19 пандемияси даврида умумий ўрта таълим мактаблари ва ўрта махсус мактаб интернатларининг фаолиятини ташкиллаштириш бўйича вақтинчалик санитария-эпидемиологик талаблар” Адлия вазирлигида ҳуқуқий экспертизадан ўтказилди ва ҳисобга олинди.\nМазкур ҳужжат COVID-19 пандемияси даврида мулкчилик шаклидан қатъий назар, барча умумтаълим мактаблари ва махсус мактаб интернатларнинг хавфсиз иш муҳитини таъминлашга қаратилган иш фаолиятига татбиқ этилади.\nҲужжатда, жумладан, қуйидагилар назарда тутилган:\nмашғулотларни соат 8:00 дан сўнг бошлаш ва 17.30 дан кечиктирмасдан тугатиш тавсия этилади, машғулотлар уч сменада ташкиллаштирилиши мумкин;\nпандемия даврида оммавий тадбирлар (йиғилишлар, концертлар, туғилган кунлар ва шу кабилар) ўтказиш вақтинча тўхтатилади;\nбарча болалар ва уларнинг қонуний вакиллари ниқобларда келишлари шарт;\nмактабга киришдан аввал, мактабнинг тиббий ходимлари/масъул ходимлари томонидан “эрталабки филтрлаш” бўйича махсус пункт ташкил этилиб, тегиши журнал юритилади;\n“эрталабки филтрлаш” жараёнидан сўнг, ўқувчилар кириш жойларида ўрнатилган махсус диспенсердан антисептик восита ёрдамида қўлларини зарарсизлантирадилар;\nниқоб/респираторсиз мактабга киришига рухсат берилмайди. Бунда, ниқоб камида ҳар 3 соатда, респираторлар камида хар 8 соатда ўзгартирилиши лозим;\nсинфларда ҳар бир ўқувчига 2 м² дан кам бўлмаган майдон бўлиши талаб этилади;\nпандемия пайтида мактаб ошхоналари ўз ишини амалдаги санитария меъёрлари ва қоидалари талабларига риоя қилинган ҳолда ташкил этади;\nюқумли касалликлар белгилари бўлган ўқувчилар/мактаб ходимлари ушбу белгилар аниқланган вақтдан бошлаб тез ёрдам гуруҳи ёки ота-оналар (қонуний вакил) келгунига қадар зудлик билан изоляция қилинишлари шарт.\nЭслатиб ўтамиз, аввалроқ пандемия даврида боғчаларга қўйиладиган санитария талаблари Адлия вазирлигида ҳуқуқий экспертизадан ўтказилиб, ҳисобга олинган эди.\nмактаблар COVID-19 коронавирус пандемияси санитария талаблари\nКеча, 13:24 1119\n31.07 11:12 826\nКеча, 17:38 674\n28.09 12:38 82 Ўзбекистон\n14.09 08:47 425 Ўзбекистон\nCоғлиқни сақлаш вазирлиги фарзандлари мактабга бораётган ота-оналарга тавсиялар берди\n12.09 18:37 629\nОлий Мажлис депутати Халқ таълими вазирлигини масъулиятни ўзидан соқит қилиб, уни маҳаллий Кенгашларга юклаб қўйишда айблади\n12.09 09:33 721 Ўзбекистон


ukkosha.shosh.uz - Part 28\nБайт: Медавонад одамийро ҳирс дар гирди жаҳон, Варна гандум сийначок аз баҳри рўзийхорааст. Таржимаси: Ҳирс одамни жаҳоннинг атрофида югуртиради. Бўлмаса, буғдой ризқ егувчи учун сийна ёрувчидир. Ҳарислик, очофатлик, еб тўймаслик кишини тинч ўтиришга қўймайди. Балки бу сифатга эга бўлган одам яхши еб-ичиш илинжида ер шарининг у бошидан бу бошига елиб югураверади. Ҳолбуки, ризқ учун бу қадар ташвиш чекишга зарурат йўқ. ...\tБатафсил »\nЁмонларда ҳам яхшилик бор\nБайт: Аз бадон файз муҳоласт ба некон бирасад, Ҳаққи бедорийи дуздон ба асас бисёраст. Таржимаси: Ёмонлардан яхшиларга файз етиши амри маҳолдир. Тун қоровулларида ўғриларнинг бедорлик ҳақи кўпдир. Соиб раҳимаҳуллоҳ айтмоқчики, одатда ёмон кишининг ёмонлигидан яхшиларга бирор файз ва манфаат етган эмас. Бундан фақат бир ҳолатни мустасно қилиш мумкин. У ҳам бўлса, ўғрилардан тун қоровулларига етган файз ва манфаатдир. Зеро ўғрилар ...\tБатафсил »\n“Аллоҳ таоло кўриб турибди!”\nБир ота қизи билан бирга сафар қилаётган эди. Улар бир узум боғи ёнидан ўтаётганларида, отанинг қалбида очкўзлик уйғонди ва бироз узум ейишни хоҳлаб қолди. Шундай қилиб, у қизини бир жойга тургизиб қўйиб: “Қизим! Сен шу ерда туриб, уёқ буёққа қараб тур. Агар биров кела бошласа, дарҳол хабар бер”, деди. У узум узиш учун кетиб, эндигина узум новдаси ёнига етганида, қизи ...\tБатафсил »\nЖума мавъизалари (аудио). Амаллар ниятга боғлиқ\nҲазрат Таҳонавийдан ибрат\nҲазрат Таҳонавий билан содир бўлган бир воқеа: Ҳазрат ўз шогирдларига ва ўзларига тааллуқли кишиларга кўрсатма бериб, поездда ва самолётда сафар қилганда бепул олиб юришга рухсат берилган миқдордан ортиқча юкни тарозига торттириб, ҳақини қўшимча тўлашни буюрар эдилар. Бир сафар ўзлари сафар қилмоқчи бўлиб вокзалга келдилар. Юкларини торттирмоқчи бўлиб тарозининг яқинига келган эдилар, вагон кузатувчиси («проводник») ҳазратни таниб қолиб, яқин келди. – Нима ...\tБатафсил »\nҲазрати Али розияллоҳу анҳудан ривоят қилинади. Бир қул озод бўлиш учун шартлашилган баҳодаги маблағни тополмай, Ҳазрати Али розияллоҳу анҳудан ёрдам сўради. Шунда у зот: «Сенга Расулуллоҳ соллаллоҳу алайҳи васаллам ўргатган калималарни ўргатайми? Агар: اللهم اكفني بحلالك عن حرامك واغنني بفضلك عمن سواك. «Аллооҳуммакфиний биҳалаалика ъан ҳароомика вағниний бифазлика ъамман сиваака» дуосини ўқиб юрсанг, қарзинг тоғнинг бир тарафича бўлса ҳам, халос ...\tБатафсил »\nДадам Муҳаммад Шафеъ Усмонийнинг бир ҳикояси бор эди. Абдуллоҳ ибн Муборак раҳматуллоҳи алайҳи етук фақиҳ, муҳаддис ва Аллоҳнинг дўсти эди. Аллоҳ таоло у кишига баланд мартаба ато қилган эди. Вафот топганида бир киши тушида у зотни кўрди ва: «Аллоҳ сизга қандай муомала қилди?» деб сўради. Абдуллоҳ ибн Муборак раҳматуллоҳи алайҳи: «Аллоҳ таоло мени мағфират қилди, фазлига олиб, улкан марҳамат кўрсатди, ...\tБатафсил »\nРажаб ойи. Исро ва Меърож воқеаси\nҲасад – яхшиликлар кушандаси\nАмерикаликларда ажойиб бир ибора бор: “Crab bucket theory” – “Қисқичбақалар солинган челак назарияси”. Аниқланишича, агар челакда битта қисқичбақа бўлса, у осонгина эркинликка чиқа олади. Агар улар 5-6 та бўлса, ҳарчанд уринмасин, ҳеч қайсиси чиқа олмайди. Негаки улардан ҳар бири юқорига кўтарилаётган қавмдошини тортиб, ўзи чиқишга уринар экан. Хуллас, “челакдаги қисқичбақа” иборасидан келиб чиқадиган мантиқ одамларга ҳам хос. Бу иллат динимизда ...\tБатафсил »\nАбу Ҳурайра (розияллоҳу анҳу) ривоят қилади: Пайғамбаримиз (соллаллоҳу алайҳи ва саллам): “Умматимдан ким бешта хислатни олиб, унга амал қилади ёки амал қиладиган бошқа бирига ўргатади?” деб сўрадилар. “Мен, ё Расулуллоҳ”, дедим. У зот қўлимдан ушладилар ва уларни (бармоқларим билан бирма-бир) санаб: “Ҳаром нарсалардан сақлан, инсонларнинг обиди бўласан, Аллоҳ сенга тақсимлаб берган нарсага рози бўл, одамларнинг бойи бўласан, қўшнингга яхшилик қил, ...\tБатафсил »\nСаҳифа 28 of 30« Биринчи...1020«2627282930\t»


Титан ҳақида — У ким, бу нима — QOMUS.INFO\nQOMUS.INFO > Т ҳарфи > ТИТАН\nТИТАН (Titanum), Ti — Менделеев даврий системасининг IV гуруҳига мансуб кимёвий элемент. Тартиб рақами 22, ат. м. 47,88. Т. оралиқ металларга киради. Титан масса сонлари 46 (7,95%), 47(7,75%), 48(73,45%), 49(5,51%), 50(5,34%) бўлган 5 та барқарор изотопдан иборат. Унинг бир неча сунъий радиоактив изотоплари ҳам маълум. 1795 й. да немис кимёгари М. Клапрот TiO2 (рутил) номаълум элементнинг оксиди эканлигини аниклаган ва ўша элементга Титан номини берган [Т. номи юн. афсонасидаги титанлар — Уран (Осмон) ва Гея (Ер)нинг болалари номидан олинган]. 1925 й. да Нидерландия олимлари ВанАркел ва де Бур титан (IV) йодидни чўғ ҳолатидаги вольфрам симда парчалаш йули билан соф Титан олдилар. Т. Ер пўстининг масса жиҳатидан 0,57% ни ташкил қилади. Титан табиатда титан (1У)оксид ТЮ2 (рутил, анатаз, брукит), темир титанат (ёки ильменит) FeTiO3, кальций титанат (ёки перосквит) CaTiO, ҳолида учрайди. Ильменит кўпинча магнетит билан қўшилиб FaTiO3 nFe3O4 таркибли титан магнетитлар ҳосил қилади. Бу минерал Т. нинг муҳим рудаларидан.\nТитан пўлат каби ялтироқ қаттиқ металл. Суюқланиш траси 1668±5°, қайнаш траси 3227°, зичлиги 4,51 г/см3. Т. мустаҳкам ва пластик, осон болғаланади ва ёйилади (прокатланади), одатдаги трада жуда кучсиз қайтарувчи. Титан сиртида оксид парда ҳосил бўлганлигидан коррозияга бардошлилиги жиҳатидан зангламас пўлатдан ҳам устун туради. У ҳавода оксидланмайди, денгиз сувида зангламайди, агрессив кимёвий муҳитларда ҳам ўзгармайди. Титан суюкданиш трасида энг фаол металлар қаторига ўтади. Киздирилганда деярли барча элементлар билан бирикади. Металлар билан қаттиқ эритмалар ва интерметалик бирикмалар ҳосил қилади. 600° дан юқори т-рада ҳаво кислороди билан оксидланиб, Титан (1У)оксид ТЮ2 га ўтади. 700°дан юқори трада азот билан Титан нитрид TiN ҳосил қилади. 300°дан юқори трада водород хлорид билан реакцияга киришиб, Титан (1У)хлоридга айланади. Титан концентрланган сульфат кислота билан реакцияга киришиб, Титан сульфат (TiSO4)2 ва сульфит ангидрид SO2 ҳосил қилади. Титаннинг H2Ti03 ва Н2ТЮ4 таркибли кислоталари Н4ТЮ5 ва H4Ti08 таркибли пероксокислоталари маълум. Титан ўз бирикмаларида 2 валентли бўлиши ҳам мумкин.\nМеталл хрлидаги Титан анча мураккаб усулда олинади. Аввал Титан (1У)оксид Титан (ГУ)хлоридга ўтказилади. Сўнгра Титан (1У) хлоридни аргон ёки гелий атмосферасида магний ёки натрий билан қайтарилиб, металл Титан олинади. Соф Титан эса Титан (1У)йодидни парчалаб ҳосил қилинади. Саноатда олинадиган Титаннинг асосий қисми авиация, ракета ва кемасозлик техникасига зарур қотишмалар тайёрлаш учун кетади. Титаннинг никель ва темир билан ҳосил қилган қотишмалари пўлатга қўшилади. Титан заҳарли эмас. У ўсимлик ва ҳайвон организмида доим бўлади. Умуртқали ҳайвонларнинг шох ҳосилалари, талоқ, қалқонсимон безларида учрайди. Киши организмига бир кечакундузда озиқ моддалар ва сув билан 0,85 мг Титан киради.\nТитан бирикмалари. Титан (1У)оксид TiO2 — оқ кукун, қиздирилганда оч сариқ тусга киради, совитилганда ранги йўқолади. Табиатда 3 хил кристалл: рутил, анатаз, брукит шаклида учрайди. Суюкланиш траси 1850°, қайнаш траси 3000° га яқин, зичлиги 4,18 — 4,25 г/ см3. Т. (1У)оксид органик ва суюлтирилган минерал кислоталарга, H2S ва SO2 га чидамли, ишқорларда бир оз эрийди. Пластмассалар, сирлар, сунъий толалар ишлаб чиқариш. да, қоғоз, резина, чарм, тўқимачилик, металлургия ва локбўёқ саноатида қўлланади.\nТитанатлар — метатитанат, ортотитанат ва полититанат кислоталарнинг тузлари. Барча титанатлар юқори траларда суюқланади, сувда ва суюлтирилган кислоталарда эримайди, фақат концентрланган кислоталарда эрийди. Кўпчилик титанатларнинг диэлектрик киритувчанлиги юқори бўлгани сабабли конденсаторлар, ультратовуш қурилмалари, электрон схемалар, термокомпенсаторлар ва б. ишлаб чиқариҳда қўлланади. Ўзгарувчан таркибли мураккаб титанлардан армолколит Ойдаги тоғ жинсларида топилган.\nТитан галогенлар билан бирикиб TiX2, TiX3 ва TiX4 (бу ерда X — галоген) таркибли галогениддар ҳосил қилади. Титан галогенидларини амалий аҳамиятига кўра қуйидаги кетма-кетликка жойлаштириш мумкин: хлоридлар, йодидлар, бромидлар, фторидлар.\nТитан тетрахлорид Тi С14 — ўткир ҳидли суюқлик. Суюкланиш траси — 23°, кайнаш траси 136°, зичлиги 1,72 г/ см3 (20°да). Сувда гидролизланиб титан оксихлорид TiOCl2 ёки титан гидроксид (метатитанат кислота) Н2ТЮ3 ҳосил қилади. Концентрланган хлорид кислота таъсирида хлортитанат кислота H2TiCl6 комплексини беради. Титан тетрахлорид саноат кўламида ишлаб чиқарилиб, ундан асосан (магний ва натрий билан қайтариб) титан олинади.\nТитаннинг қуйи хлоридлар и TiCl3 ва TiCl2 — беқарор моддалар; ҳавода оксидланади, гигроскопик. TiCl4 ни водород, рух, алюминий ёки титан билан 700— 1000°да қайтариб ҳосил қилинади. Органик бирикмаларни полимерлаш жараёнида катализатор сифатида қўлланади.\nТитан тетрайодид, Til4 — металл каби ялтироқ қизилқўнғир тусли кристаллар. Суюкланиш траси 150—156°, қайнаш траси 377°, зичлиги 4,27—4,40 г/см3. Сувда гидролизланади. Кукун ҳолидаги титанга 170 — 200°да йод таъсир эттириб олинади.\nТитаннинг қуйи йодидлар и д а н Til, (тўқ бинафша тусли қаттиқ модда; суюкланиш траси 1030°) ва Til2 (тўқ жигарранг қаттиқ модда; суюкланиш траси 1050°) олинган.\nТитан тетрабромид TiBr4 — сариқ рангли кристалл модда: суюқланиш траси 38°, қайнаш траси 232°, зичлиги 3,24 г/см3. Сувда гидролизланади. Титан карбид ёки TiO2ҚC аралашмани бром буғи остида қиздириш ёхуд Ti ва бромни юқори траларда бириктириш йўли билан олинади.\nТитаннинг қуйи бромидлари TiBr3 ва TiBr2 — беқарор, осон оксидланадиган ва гидролизга учрайдиган моддалар. TiBr4 ни қайтариш йўли билан олинади.\nТитан тетрафторид TiF4 — оқ рангли қаттиқ модда. 284°да суюқланмасдан қайнайди, зичлиги 2,8 г/см3, юқори т-ра (427°) ва босим остида суюқланади. Ўта гигроскопик, сувда гидролизланади. Титанга, титан карбидга ёки ТЮ2ҚС аралашмага фтор таъсир эттириб олинади. Фторид кислота билан комплекс фтор титанат кислота H2TiF6 ҳосил қилади. Унинг тузлари — фтортитанатлар K2TiF6, Na2TiF6 — барқарор моддалар, технологик амалиётларда қўлланади.\nТитаннинг қуйи фторидлар и TiF3 ва TiF2 хам олинган.\nАд.: Корнилов И. И., Титан, М., 1975; Цвиккер У., Титан и его сплавы, пер. с нем., М., 1979.


Ўзбекистонлик спортчилар Осиё ўйинларининг бешинчи кунида бешта медаль қўлга киритишди - Халқ сўзи\nЎзбекистонлик спортчилар Осиё ўйинларининг бешинчи кунида бешта медаль қўлга киритишди\n11:13 24 Август 2018 Спорт\nИндонезиянинг Жакарта ва Палембанг шаҳарларида ўтказилаётган Осиё ўйинларининг бешинчи куни ҳам ниҳоясига етди. Бугунги баҳсларда бир қатор спортчиларимиз юртимиз шарафини муносиб ҳимоя қилишди. Кун давомида ўзбекистонлик спортчилар Осиё ўйинларининг бешта медалига эгалик қилишди.\nКуннинг биринчи қисмида академик эшкак эшувчиларимиз медаллар дастасини қўлга киритишди. Жуфтлик баҳсларида Шаҳбоз Ҳолмурзаев ва Шаҳбоз Абдужабборовлар ўз чиқишларида маррага биринчи бўлиб етиб боришди ва олтин медални терма жамоамиз ҳисобига қўшиб қўйишди. Сўнгра Сардор Тўлқинхўжаев ва Алишер Турдиевлардан ташкил топган бошқа бир жуфтлигимиз медаллар учун стартга чиқишди ва иккинчи ўринни эгаллаб, кумуш медалга сазовор бўлишди. Тўртлик баҳсларида иштирок этган спортчиларимиз эса (Исламбек Мамбетназаров, Отамурод Раҳимов, Шеҳроз Ҳакимов, Зафар Усмонов) бронза медалини спорт делегациямизга тақдим этишди.\nТаэквондо бўйича -49кг вазн тоифасида баҳсларда қатнашган 17 ёшли спортчи қизимиз Мадинабону Маннопова мусобақа давомида Гонконг, Ливан ва Япония вакилларини мағлубиятга учратиб, финалгача етиб борди. Ҳал қилувчи баҳсда эса таиландлик Панипак Вонгпаттанакитга имкониятни бой берди ва якунда кумуш медаль соҳибасига айланди.\nСпорт гимнастикасида афсонавий спортчимиз, 43 ёшли Оксана Чусовитина ўзининг севимли услуби ҳисобланган таяниб сакраш машқларида иштирок этди ва якунда иккинчи натижани қайд этиб, кумуш медални қўлга киритди.\nУмумий ҳисобда спортчиларимиз бугун 1 та олтин, 3та кумуш ва 1та бронза медалларига эга чиқишди.\nБешинчи кун якунларига кўра, Ўзбекистон спорт делегацияси ҳисобида 19та медаль мавжуд. Ватанимиз спортчилари беш кун ичида 4та олтин, 8та кумуш ва 7та бронза медалларини терма жамоамиз ҳисобига қўшиб қўйишга улгуришди.


Ўзбекистон Фанлар академияси, Фан ва технологиялар агентлиги, “Ўзбекнефтгаз”, Бухоро ва Фарғона нефтни қайта ишлаш заводлари, мамлакатимиздаги бир қатор олий ўқув юртлари билан ҳамкорликда ташкил этилган мазкур тадбирда Россия, АҚШ, Жанубий Корея каби бир қатор давлатларнинг соҳага алоқадор етакчи компаниялари вакиллари, олим ва мутахассислар, талабалар қатнашаяпти.\nМустақиллик йилларида нефть ва газ саноати мамлакатимиз иқтисодиётининг етакчи бўғинларидан бирига айлангани таъкидланди. Соҳага илм-фаннинг илғор ютуқларини жорий қилиш, бу борада дунёнинг ривожланган давлатлари билан мустаҳкам алоқа ўрнатиш, тизим учун малакали кадрлар тайёрлаш масалаларига алоҳида эътибор қаратилаётгани эътироф этилди.\n— Илк бор 2015 йилда Фарғонада ўтказилган шундай конференция соҳа мутахассисларида катта қизиқиш уйғотганди, — дейди Бухоро нефтни қайта ишлаш заводининг техник бўлими бошлиғи Хуршид Латипов. — Ҳукуматимизнинг тегишли қарорига мувофиқ, ушбу тадбир ҳар икки йилда бир маротаба уюштириладиган анъанавий анжуман мақомини олди. Галдаги халқаро конференция мамлакатимиз нефтни қайта ишлаш саноатига инновацион технологияларни жадал татбиқ этишга туртки беради, фан ва амалиёт уйғунлигини таъминлашда қўл келади.\nАйтиш жоизки, илғор техникавий ишланмалардан самарали фойдаланилаётганлиги Бухоро нефтни қайта ишлаш заводида жаҳон стандартлари даражасидаги маҳсулотларни тайёрлаш имконини бермоқда. Хусусан, корхонада яқинда маҳаллий мутахассислар томонидан пропинли совитиш маҳсулоти ишлаб чиқариш ўзлаштирилди. У айни пайтда экспорт ҳам қилинмоқда. Яна бир далил. Истиқлол шарофати билан саҳро бағрида қад ростлаган завод ўз фаолиятини беш хилдаги маҳсулот ишлаб чиқариш билан бошлаган эди. Ҳозирги кунда эса 15 турда ёнилғи-мойлаш маҳсулотлари тайёрланмоқда. Бу соҳага инновацион ишланмаларнинг жорий этилаётгани натижасидир.\n— Шундай нуфузли анжуманда қатнашаётганимдан мамнунман, — дейди Жанубий кореялик мутахассис Зиир Ким. — Тадбир ўзаро тажриба алмашиш, соҳага илғор технологияларни жалб қилиш ва бу борада юртингиз қайта ишлаш корхоналари билан ҳамкорликни мустаҳкамлаш нуқтаи назаридан жуда фойдали, деб ўйлайман.\nКонференция иштирокчилари ўзаро фикр алмашиб, ҳамкорлик алоқаларини янада мустаҳкамлаш борасида келишиб олмоқда.\nМазкур рукндаги бошқа мақолалар: « Савдо-иқтисодий муносабатлар янада мустаҳкамланади\tЕТТБ тадбиркорлик субъектлари учун кредитлар тақдим этади »


Маҳалла ва оилани қўллаб-қувватлаш вазирлиги бир йиллик фаолияти давомида қандай натижаларга эришди? - Zamin.uz\nЮқорида келтирилган рақамлар — вазирлик томонидан бир йилда амалга оширилган салмоқли ишларнинг бир қисми, холос. Жумладан, пандемия оқибатида даромадидан айрилган аҳолига ва Сардоба сув тошқинидан жабр кўрганларга кўрсатилган ёрдам ҳам алоҳида бир катта мавзу. Бироқ бу ҳақда бошқа сафар. “Замин” янгиликларини “Инстаграм”да кузатиб боринг\nЯнгиликлар » Жамият » Маҳалла ва оилани қўллаб-қувватлаш вазирлиги бир йиллик фаолияти давомида қандай натижаларга эришди?


«Аёл» сериали юлдузи она бўлди, Туба Буюкустун янги уйга кўчмоқда. Турк киноси янгиликлари (фото) - 7 Декабря 2021 - www.SheJoT.CoM\nГлавная » 2021 » Декабрь » 7 » «Аёл» сериали юлдузи она бўлди, Туба Буюкустун янги уйга кўчмоқда. Турк киноси янгиликлари (фото)\nТурк киноси оламида рўй бераётган бир-биридан қизиқ янгиликларни эътиборингизга ҳавола этамиз.\nАктриса Туба Буюкустун яшаш жойини ўзгартиради. У Босфор бўйидан 22 миллион лира (160 минг доллар)га қаср сотиб олмоқда.\nТуркиянинг машҳур «Иккинчи саҳифа» телекўрсатуви журналистлари ижтимоий тармоқларда обуначилар ташаббуси билан сўровнома ўтказди. Савол қуйидагича эди: «Сизнингча, актрисалардан қайси бири гўзалроқ? Ханде Эрчелми ёки Хулия Авшар?». Натижада Хулия йирик ҳисобда ғалаба қозонди.\nКиванч Татлитуғ ҳомиладор рафиқасининг овқатланишини назоратга олди. Энди унинг шахсан ўзи органик маҳсулотларни Бодрумдаги энг яхши фермалардан сотиб олади.\nҲалит Эргенч ўзи ҳақидаги энг машҳур миш-мишларга изоҳ берди: у ўқилган сценарийлар учун пул олаётгани ҳақидаги хабарни рад этди.\n«Аёл» сериали юлдузи Ўзге Ўзпиринчжи илк бор она бўлди, актриса қиз фарзандни дунёга келтирди.\nТанқидчилар Ханде Эрчел ва Керем Бурсиннинг янги лойиҳада иштирок этиши эҳтимолини изоҳлаб, бу фикрни асоссиз деб атади.\nФаҳрие Эвжен иштирокидаги машҳур сериалнинг таиландча версияси чиқди. Фаҳрие Эвжен ва Энгин Акюрек иштирокидаги машҳур «Сўнгги нафасимгача» («Ўлене кадар») сериали 100 дан ортиқ мамлакатларга сотилган. Лойиҳа танқидчилар томонидан ўн йилликнинг энг муваффақиятли телесериалларидан бири деб номланди. Таиланд продюсерлари айнан шу сериални танлагани бежиз эмас.\nАсли Энвер кинони тарк этиши ҳақидаги хабарни рад этди. У пандемия туфайли суратга тушмаётганини маълум қилди.\n«Онамизни яшириб» («Аннемизи сакларкен») номли янги сериал Туркияда эфирга узатилишга тайёр. Лойиҳа катта маблағ ҳисобига суратга олинган. Star TV канали продюсерлари сериал нафақат рейтинг бўйича ўзини оқлашини, балки чет элда ҳам фаол сотилишини кутмоқда.\nНеслиҳан Атагул аёл ҳайдовчини ишга ёллади. Кўпгина ҳамкасблари ҳам ундан ўрнак олишга қарор қилди.\nМашҳур актёр Толга Сариташ янги лойиҳаси билан экранларга қайтмоқда. Актёрнинг янги сериали «Бир тасодифий кеча» («Бир геже ансизин») деб номланади.\nКатегория: SHOU BIZNES YANGILIKLARI / ШОУ БИЗНЕС ЯНГИЛИКЛАРИ | Просмотров: 66 | Добавил: iphone | Теги: #xabarlar, #habarlar, #news, #newsuz, #uznews, #Yangiliklar, #новости, #ahborot, #Yangilik | Рейтинг: 0.0/0


Ўзбек-Қирғиз чегараси очилган - BBC News O'zbek\nЎзбек-Қирғиз чегараси очилган\nҚирғизистон Чегара Қўмитасига кўра, Қирғиз ва Ўзбек чегара хизмати вакиллари музокаралари ортидан баҳсли Ўнғортепадан ҳарбийларини чиқарган.\nБунинг ортидан, қарийб бир ойдан бери қамалда қолган Сўх-Шоҳимардон йўли ҳам очилган, чегарада назорат текшириш пункти одатий тартибда ишлай бошлаган, деб хабар беради Би-би-си мониторинг.\nБир неча кун олдин Би-би-си гаплашган фарғоналиклар Бишкекда бошланган МДҲ давлатлари саммити 18 сентябрда ниҳоясига етса, чегара очилар экан, деб умид қилишаётганини айтгандилар.\nЧегара ёпиқлиги сўхликларни қийин аҳволга солиб қўйган, дори-дармон, озиқ-овқат билан муаммолар юзага келган.\nБироқ Фарғоналик фаол Баҳодир Элибоевга кўра, чегаранинг Риштон томони ҳали ҳам ёпиқлигича қолмоқда. Сўх ва Риштон аҳолиси ўзаро борди-келдида қийналишяпти.\nЎзбекистон бу борада ҳали муносабат билдиргани йўқ.\n22 августда Ўзбекистоннинг етти милиция ходими Қирғиз-Ўзбек чегарасидаги баҳсли Ўнғортепа ҳудудига тикучарда бориб қўнгани хабар берилганди.\nЎзбекистон у ерда ретрансляцион станция ходимлари бўлган тўрт Қирғиз фуқаросини чегарани ноқонуний кесиб ўтишда айблаб ҳибсга олган. Шунингдек, Ўзбекистон Қирғизистондан ҳибсга олинган ички ишлар ходимини озод қилишни ҳамда Ўзбекистон Ўзбекистон Косонсой сув омбори деб биладиган, Қирғизистон эса ўзининг Орто-Токой сув омбори деб айтадиган сув ҳавзаси атрофидаги тўсиқни олишни талаб этган.\nЎзбекистон Ўнғортепани ўзини деб эълон қилган.\nҚирғизистон ўз навбатида Ўзбекистонни баҳсли ҳудудни ноқонуний босиб олишда айблаб қўшимча милиция кучларини киритганди.\nКейинроқ Қирғизистон Ўзбекистон ички ишлар ходимини қайтарган бўлсада, Ўзбек томонидан ҳарбийлари чегарадаги тан олинмаган ҳудудда қолаётган эди.\nМузокаралар натижасида 8 сентябрда ҳибсдаги тўрт қирғизистон фуқароси қўйиб юборилган. Бироқ икки томондан ҳам милиция ходимлари олиб кетилмаган.\nШунингдек, 2 сентябрда ҳам икки тикучар 10-15 дақиқа оралаб Ўнғортоғга қўнгани хабар қилинган.\nМаълумот учун: Ўнғортоғ тепалиги Қирғиз-Ўзбек чегарасида Жалолобод вилояти Оқсой тумани ҳудудида жойлашган. Бу майдон баҳсли ҳисобланиб, расман тасдиқланмаган. Ўнғортоғ баландлиги 1947 метр бўлиб, умумий майдони 47 нектарни ташкил этади.\n1969 йил Ўнғортоғда радиорелей станция қурилган. У "Қирғизтелеком"га қарашли бўлиб, телеканаллар сигналларини тарқатишга мўлжалланган. Бундан ташқари Қирғизистон мобил алоқа операторлари тўлқин кучайтиргичлари ҳам ўша тепаликда жойлашган.\nЎзбекистон кучлари олиб чиқилгач, чегарада назорат текшириш пункти одатий тартибда ишлай бошлаган, деб хабар беради Би-би-си мониторинг.\nБу ҳолат қирғиз оммавий ахборот воситаларининг Қирғизистон баҳсли ҳудуд борасида Ўзбекистон билан муросага келиши мумкин, деган хабарлар манзарасида кузатилмоқда.\nАйни пайтда Ўртатўқай сув омбори бўйича музокаралар давом этаётгани айтилади.


Бош сахифа > Янгиликлар > Техника мўъжизаси хонадонингизда\nЖамият равнақи, аҳоли турмуш фаровонлиги ошишида инновациянинг ўрни беқиёс. Шу боис, нафақат жаҳонда, балки юртимизда ҳам истиқболли лойиҳалар ривожига катта эътибор қаратилмоқда.\nХусусан, яқинда Зарафшон шаҳрида аҳолини тоза ичимлик суви билан таъминлаш мақсадида кўп қаватли уйларнинг кириш йўлаклари олдида "Жонли сув" ("Живая вода") ёзувли ускуналар жойлаштирилди. "Living Water" масъулияти чекланган жамияти томонидан амалга оширилган инновацион лойиҳанинг қулайлиги шундаки, қурилмалардан ҳар ким мустақил равишда фойдаланиши мумкин.\n— Айни пайтда шаҳримизнинг 6 жойида шу каби сув тарқаткичлар ишлаб турибди, — дейди МЧЖ раҳбари Ф. Ҳамроев. — Яна 14 тасини ўрнатишни режалаштирганмиз. Ушбу жиҳозлар Россиядан келтирилди. Битта шундай ускунанинг қиймати 30 миллион сўмни ташкил этади.\nБу аппаратлар марказий компьютерга уланган бўлиб, барча жараёнлар мутахассислар томонидан назорат қилиб борилади. Ускуналар кун давомида кўп қаватли бинолар ертўласига ўрнатилган резервуарлардан олинадиган 1 тоннагача сувни тозалаб, унинг таркибидаги тузлар ҳамда металл аралашмаларини ажратиб олиш имконига эга.\nКўрилганлар сони: 3256


Дунё футболининг рекордчи ҳаками Равшан Эрматов 2018 йил Жаҳон чемпионатини тарк этади - Фарғона.Ру ахборот агентлиги\n13:12 msk, 17 Февраль 2019\nДунё футболининг рекордчи ҳаками Равшан Эрматов 2018 йил Жаҳон чемпионатини тарк этади\n05.07.2018 14:28 msk\nРавшан Эрматов. Nuz.uz сайти фотоси\nЎзбекистонлик футбол ҳаками Равшан Эрматов ёрдамчиси Абдуҳамидулло Расуловнинг шикаст олгани боис Россиядаги футбол бўйича Жаҳон чемпионатини тарк этади. Бу ҳақда футбол бўйича мутахассис Алишенр Никимбаев ўзининг ижтимоий тармоқларидаги саҳифасида маълум қилади.\n«Равшан ёрдамчиларидан бири бўлган Ҳамид Расуловнинг ўйин пайтида шикастлангани маълум бўлди. Лекин у Россияда ўтказилган иккита футбол мусобақасида иштирок этади. Иккинчи ўйиндан сўнг оғриқ кучая бошлайди, Ҳамид ўшандан бери ҳаттоки машғулотларга қатнашолмаган. Ҳакамлик қўмитаси раҳбарияти арбитрнинг соғайиб кетишини кутади. Лекин бахтга қарши Ҳамиднинг жароҳати битмайди. Равшан ака ва унинг ёрдамчилари Москвада қоладилар. Бу ФИФАнинг моҳир ҳакамга бўлган ҳурматини яна бир карра исботлайди», - дейилади хабарда.\nШуни айтиш лозим, футбол бўйича учта Жаҳон чемпионатида 11 та ўйинга ҳакамлик қилган Равшан Эрматов ўз соҳасининг мутлоқ рекордчиси саналади. У Россиядаги турнирда иккита ўйинга ҳакамлик қилди: Аргентина – Хорватия (0:3) ва Испания – Марокко (2:2). Икки ўйинда у 13 марта сариқ карточкани кўрсатди.\nЭслатиб ўтамиз, Аргентина – Хорватия футбол ўйинида россиялик футбол шарҳловчиси Василий Уткин Twitterдаги саҳифасида Эрматовни ҳақоратлаб, ҳатоликка йўл қўйган хорват ўйинчиси Анте Ребични ўйиндан чиқариб юбормагани учун ҳакамни “эшакнинг боласи” деб ерга уради. Айрим ОАВ Эрматовнинг ҳаракатини ҳато деб баҳолайди. Россия футбол иттифоқининг ҳакамлик қўмитаси раҳбари Николай Левников кейинчалик Эрматов биринчи дисциплинар жазони қўллашга кеч қолганини айтади. Кейинчалик жамотчилик норозилиги ва босимига учраган Уткин Эрматовдан кечирим сўрайди, уни энг яхши ҳакамлардан бири, деб атайди.\nАйтиш жоиз, ўзбекистонлик комиссар Олим Орифов 7 июлда бўлиб ўтадиган Англия ва Швеция ўртасидаги 1/4 финал учрашувида иштирок этишга таклиф олган. Аввали Орифов 2018 - ЖЧ тўртта гуруҳ учрашувларида ишлаган, шунингдек, у 1/8 финалида Мексика ва Бразилия ўртасидаги ўйинларда ҳакамлик қилди.


Таъкидлаймиз: тадбир «ўзаро мулоқот» шаклида бўлди. Бу эса мактаб ўқувчилари «ҳазм» қилолмайдиган маъруза ёки қуруқ панд-насиҳатларга ... қуруқ панд-насиҳатларга ҳожат қолмаганини англатади. Ўз навбатида мактаб маъмурияти ҳам меҳмонлар ташрифи сабаб аълочи ўқувчиларни танлаб-танлаб ...\nбош муҳаррири ўринбосари Нуриддин Убайдуллаев. – Унда умумтаълим мактаблари, коллеж, лицейларнинг ўқув режаларида тарих, ўзбек адабиёти, ... ўқув режасидан чиқариш таклифи илгари сурилмоқда. Умумтаълим мактабларида ҳам махсус фанларни чуқурлаштириб ўтиладиган синфлар очилишини ...\nмактабдаги базм татимади: Андижонда ўқувчилар ва синф раҳбари шифохонага ётқизилди\nбилан шифохонага ётқизилган.Уларнинг 24 нафари Андижон туманининг 35-мактаб ўқувчилари, 1 нафар синф раҳбари, 1 нафар мактаб ўқувчисининг онаси, ...\nДарс вақтида мажлис чақирган директор ва унинг ўринбосари ишдан бўшатилди\nҳам, 2019 йил 6 сентябрь куни Чортоқ туманидаги 52-умумтаълим мактаби директори Р. Бойдедаев томонидан 19 нафар ўқитувчини дарс машғулотлари ... намунали ташкил этишни етарли даражада йўлга қўймаганлиги учун мактаб директори Р. Бойдедаев ва ўқув ишлари бўйича директор ўринбосари ...\nоктябрь куни Андижон шаҳридаги 50-мактабда педагоглар калтакланган. Бу ҳақда Халқ таълими вазирлиги матбуот хизмати хабар берди. Аниқланишича, мактабда соат 13:20 да директорнинг ... қилган. Соат 13:35 ларда у турмуш ўртоғи ҳамда унинг дўсти билан мактабга бостириб кириб, директор ўринбосари ва ЧҚБТ ўқитувчисини мактаб ...\nСурхондарёда кўзи ожиз ва заиф кўрувчилар мактабида болалар полда ухлашга мажбур бўлмоқда (фото)\nвилоят кўзи ожиз ва заиф кўрувчи болаларни ўқитишга ихтисослашган мактаб интернатидаги шароитлар юзасидан мурожаат келиб тушди. Мурожаатда ... юзасидан мурожаат келиб тушди. Мурожаатда маълум бўлишича, мактабда бола сони кўп, ётиш учун жой етишмовчилигидан болалар кутубхонада, полни ...\nБош прокуратура мактабдаги суиқасд ҳақида маълумот берди\n08:30ларда Сурхондарё вилояти, Музработ туманидаги 23-умумтаълим мактабида фуқаро Б.Ю. (1982 й.т., ишсиз) турмуш ўртоғи билан ўзаро жанжаллашиб, ... соҳасига бир маротаба урган. Шунингдек, уларни ажратмоқчи бўлган мактаб директорини ҳам танасининг турли қисмларига уч маротаба пичоқ билан ...\nвилояти ИИББ ижтимоий тармоқларда «Чирчиқ шаҳрида жойлашган 9-сонли мактабдан нотаниш аёл бола ўғирламоқчи бўлди» номи билан тарқатилган хабар ... шаҳри Мирзо Улуғбек туманида жойлашган 187-сонли умумий ўрта таълим мактабидан олиб келиш мақсадида мазкур мактабга борганлиги, мактабда дугонасининг ...\nФарғонадаги мактабда ўқувчилар полда ўтиргани расман тасдиқланди\nқатор интернет нашрларида Фарғонадаги мактабда 1-синф ўқувчилари полда дарс ўтаётгани ҳақида хабарлар тарқалганди. Халқ таълими вазирлиги матбуот хизматига кўра, ўқувчилар 20 дақиқа ... 20 дақиқа полда дарс ўтишган. Бу ҳолат Фарғона шаҳридаги 24-мактабда бўлган. Ўқувчиларнинг полда ўтиргани акс этган суратдаги ҳолат ...\nРеспубликаси президенти «Болалар мусиқа ва санъат мактаблари раҳбар, ўқитувчи ва концертмейстерлари меҳнатига ҳақ тўлаш ва уларни моддий рағбатлантириш тизимини такомиллаштириш тўғрисида»ги қарорни ... вазирлиги ҳамда Молия вазирлигининг болалар мусиқа ва санъат мактаблари ходимларининг базавий тариф ставкаларини 2019 йил 1 октябрдан:директор ...\nБолалар ўқишга таксида қатнамоқда. Пул кўплигидан эмас, мажбурликдан!\nяқин аҳоли истиқомат қилади. - Кўпчилик болалар туман марказидаги мактаб-интернатлари ёки касб-ҳунар коллежларига таксида қатнаб ўқишади. ...\nмактаб биноси 53 йил деганда таъмирланди, бироқ...\nтаъмирдан чиқарилиб, фойдаланиш учун топширилган мактабларнинг янги ўқув йилига ҳолати қандай? Шу мақсадда Олий Мажлис Қонунчилик палатаси депутати Улуғбек Саматов ҳамда партиянинг Тошкент ... шаҳар Кенгаши вакиллари Шайхонтоҳур туманидаги 192-умумтаълим мактабида ўрганишда бўлди. Мазкур таълим маскани 1966 йилда қурилган бўлиб, ...\nмактабнинг янги биноси 2007 йил ишга туширилган. Аслида 315 ўринга мўлжалланган бино эски мактабга қўшимча сифатида қурилиши керак эди. Эски ... эски бинода, юқори синфлар янги бинода ўқиб туришди. Эндиликда мактабнинг эски биноси ҳам йиқилиб кетди. Томошанинг зўри ана шундан сўнг ...\nВазирлар Маҳкамаси томонидан 2012 йил 21 майда «Ўзбекистон Республикаси таълим муассасаларида мобил телефонлардан фойдаланиш тартиби тўғрисида»ги қарори қабул қилинган. Мазкур қарор асосида Халқ таълими вазирлигининг тегишли буйруғи ишлаб чиқилган.\nвилоятидаги 365 та умумий ўрта таълим мактабларида билимлар куни кўтаринки руҳда ўтказилди. Ўтказилган билимлар куни тадбирларида жами 178 339 нафар 1-11 синф ўқувчилари 35 411 нафар ... ҳамда вилоят ташкилот раҳбарларидан 623 нафар, умумий ўрта таълим мактабларида ташкил этилган кузатув кенгаши вакилларидан 1 488 нафари иштирок ...\nҲоким ўқувчига «5» баҳо қўйди\nўқув йили бошланиши билан мактабларда ҳокимлар дарс ўта бошлагани ҳақида хабар берилганди. Сирдарё вилояти ҳокими Ғофуржон Мирзаев ҳам бу ташаббусга қўшилди. Вилоят ҳокимлиги ... этилган Ўзбекистон халқ шоири Ҳалима Худойбердиева номидаги ижод мактаби илк ўқувчиларини қабул қилди. Ижод мактабининг очилиш маросимида ...\nПрезидент топшириғи кучга кирди. Ҳокимлар мактабда дарс ўтди\nвилоят, туман ва шаҳар ҳокимлари ҳамда бошқа раҳбарлар мактабларга бориб, дарс бериш тартибини жорий этиш топширилганди. Сўнгги ... ҳокими Шуҳрат Ғаниев Фарғона шаҳридаги 10-умумтаълим мактабида ўтказилган тадбирларда иштирок этиб, ўқитувчи ва ўқувчиларни ...\nЯнги ўқув йилидаги 10 та янгилик. мактабларимиз қандай бўлади?\n2019-2020 ўқув йили бошланди. Таъкидлаш жоизки, мазкур ўқув йилида мактаблар ўтган ўқув йилига нисбатан 213 тага кўпайди. 4 сентябрь куни ... тага кўпайди. 4 сентябрь куни Республикамизнинг барча умумтаълим мактабларида янги ўқув йили бошланиши муносабати билан «Билимлар куни» ...\nБу муҳим! Ёзги таътилдан сўнг болани ўқишга мослаштиришни биласизми?\nтадорик кўриб қўйишган. Лекин тайёргарликка фақат ўқув қуроллари ва мактаб формалари киради, деб ўйласангиз хато қиласиз. Зинҳор бола руҳияти ... қилиш, ўйин ўйнаш). «Ҳаммасини ёдга олиш!» Боланинг хаёлан мактабга қайтишига кўмаклашиш деса ҳам бўлади: қайси синфга бориши, нималарни ...


“Соғлом авлод”нинг янги қиёфаси 18 апрель куни “Насаф”га қарши ўйинда намоён бўлади / CHAMPIONAT.asia\n“Соғлом авлод”нинг янги қиёфаси 18 апрель куни “Насаф”га қарши ўйинда намоён бўлади\n12 апр 12:06\nТеглар : Соғлом авлод стадиони Андижон\nЎзбекистон футбол ассоциацияси ҳамда Профессионал футбол лигаси сўнгги 1,5 йил давомида футбол майдонларининг ҳолатига жиддий эътибор қаратиб келди.\nБунинг натижасида бугунга келиб Суперлига клубларининг уй стадионларида майдонлар сифатли кўринишга келди. Айни вақтда водийда уч стадионда реконструкция ишлари давом этаётгани қувонарли ҳолат.\nЎтган йилнинг 2 февраль куни ЎФА биринчи вице-президенти Умид Аҳмаджонов Андижонга ташриф буюриб, вилоят спортининг ўша вақтдаги ҳолати билан яқиндан танишган ҳамда вилоят ҳокими Шуҳратбек Абдураҳмонов билан учрашганди. Ташриф давомида улар “Соғлом авлод” стадионини ҳам кўздан кечиришган. Ўша вақтда “Андижон” футбол клубини Суперлигага қайтариш масаласи ҳам кўтарилган бўлиб, ЎФА комиссияси мазкур масала лицензиялашга бориб тақалишини тушунтирганди.\nОрадан 1 йил вақт ўтиб, вилоят ҳокими Шуҳратбек Қўшоқбоев бошчилигида Андижон спортида ижобий ўзгаришлар кўзга ташланди. Буни “Андижон” клубининг Суперлигага қайтиши билан ҳам изоҳлаш мумкин. Шунингдек, 2018 йилнинг февраль ойидаги келишув ҳам амалга ошиб, бугунга келиб “Соғлом авлод” стадиони янги қиёфа акс этди. Вилоят футболи мухлислари бу улкан ўзгаришларни катта қизиқиш билан кузатиб борди. Айни кунларга қадар стадион атрофи таъмирдан чиқарилди. Шунингдек, чим Европадан олиб келинди. Эндиликда эса Андижонда “Соғлом авлод” прожекторларини ОФК талаблари даражасига келтириш устида иш кетмоқда.\nВилоятдаги бу ўзгаришлар Миллий олимпия қўмитасининг ҳам эътиборидан четда қолмади. Спортга ғамхўрлигидан келиб чиқиб, Шуҳратбек Абдураҳмонов 2018 йилда “Ҳудудларда спортни ривожлантиришга қўшган ҳиссаси учун” соврини билан тақдирланди. Эндиликда Андижон вилояти ҳокимияти ҳамда Ўзбекистон футбол ассоциацияси янгиланган “Соғлом авлод” стадионидаги илк расмий беллашувга тайёргарлик кўряпти. Келишувга кўра, биринчи расмий учрашув 18 апрель — пайшанба куни Суперлиганинг 5-тури доирасида ўтказилади ва унда “Насаф” клуби андижонликлар меҳмони бўлади.\nЎФА биринчи вице-президенти Умид Аҳмаджонов ҳамда ташкилотнинг бошқа вакиллари, Андижон вилояти раҳбарияти мазкур учрашувни бевосита стадиондан кузатиб бориши режалаштирилган.\nМамлакатимизда бу каби ишларнинг амалга оширилиши футболни янги босқичга олиб чиқиши шубҳасиз. Тез орада Наманган, Қўқон ва Тошкент шаҳарларида ҳам мухлислар кутаётган очилиш маросимлари ташкил этилади. Ўзбекистон футбол ассоциацияси ҳамда Профессионал футбол лигаси эндиликда қуйи лига клублари тўп сурадиган стадионлар, U-21 жамоаларининг майдонлари, босқичма-босқич аёллар ва болалар футболи майдонларини ҳам сифатли кўринишга келтириш устида иш олиб боради. Айни вақтда эса биз миллионлар ўйинига бефарқ бўлмаган андижонликлар ва албатта бу меҳмондўст вилоятда меҳмон бўлиш истагидаги юртдошларимизни “Соғлом авлод” стадионига таклиф этиб қоламиз.\nАнзур Исмоилов: "Бундай майдонда оддийроқ ҳаракат қиласиз" 10\nЎзбекистоннинг Сурияга қарши ўйини "Миллий"да ўтиши тўғримикин? Кечаги баҳсдан кейин стадион чими аянчли ҳолга келди. ФОТОФАКТ 147\n12 апр 12:31:37\nbaribir bu biz\nБошка клуб майдонларидан хам фотолар беоингдар хурматли админлар?\n12 апр 15:46:28\nAgar studentlarni tekinga kiritishsa koproq kirardik bu oyinga Andijonni qollab quvvatlagani\n12 апр 12:32:28\nЧиройли уйин ва галаба кутиб коламиз Андижондан\n12 апр 12:26:17\nstadion tomi va yugurish yo'laklari almashar ekan deb eshitdim juda chiroyli xozirgi xolati xam lekin mashg'ulotga ruxsat bermaslik kerak menimcha baribir mashg'ulotni boshqa maydonda qilish kerak shunda maydonni xolati ideal xolatda bo'ladi\n12 апр 12:10:57\nХа чиройли чикибди куз тегмасин\n12 апр 15:04:59\nQanaqa 4-tur, 18 aprel 5-tur boshlanmaydimi. Adminlar!!!\n12 апр 12:27:36\nYaxw bopti hamma stadionlarimizi chimi paxtakordaka nasafdaka bosa yaxw futbol oynasa boladi qzigam boladi\n12 апр 12:09:40\nЯна битта тур сабр қилиш керемасмикин? Чим хали илдиз отмаган!\n12 апр 17:47:08\n20 Aprel deyilgandiyu qanaqasigab18 böldi dam oliw kuni bölganda yaxshi bölardi\n12 апр 16:39:50\nБатигол, Лочин ёки Леван сингари хужумчи керакда анжонга\n12 апр 16:14:39\nBilet qancha bo‘larkin a\n12 апр 13:19:09\nJudayam chiroyli koz tegmasin omad qushnilarimizga 18 kuni soglom avlodda korishguncha\n12 апр 12:39:46\nInwa alloh klublarimiz aniq maqsad sari odimlamoqda hudo hohlasa endi avalgidek stadionlar bahona bolmaydi. Olĝa Ôzbekiston\n12 апр 12:38:21\nХудо хохласа уша куни стадион мухлислар билан тулик тошади. 18-сектордан янги-янги кричалкалар кутиб коламиз. Цига-цага ларни 15-16-17-18-секторларда хам куллаш керак